
THUMASA 


Zia lekhabu hi National Curriculum framework for school education, 200 in dan 
tangpi apiak dungzui ah ziak ahi. Zia lekhabu ziak lai ahin ei uh nam sunga thil pawimaw 
hiat ding a um haw chu athei chan ah apan nadi ngaitua ahi. Zia lekhabu ngei hile ahun 
aphat tawh kituak te chu ahi. Zia siamdaw guatjing lai ahin chapangte a ding a puakgik 
hidinga ginchak haw chu suniam in chapang ten thiam utna nei ah kipak taka aji lutna dingu 
leh baitak cha ahetthei na ding uh tup ahi. 

Zia subject hi kum sawttak tak hilna ding hiatna ala neite ziltiltute teldawk in Lekhabu 
hi ei ziakpiak dinga ngansia ahiu. Ziltiltute hi nisin ah kumutua in zia nahi ajaw masiau 
asunzawm jel ui. Press ah namna ding in le a dik adiklo ziatiltute hin abuaipi ui. Zia gual ah 
a hawi a hawilo hiatna ding achun zia lampangjiltil na ah mithiam bangjat ahem te mudan leh 
ngaidan eipiak theina ding un etsak ahiu. Ziahaw zosia kimtak ah ei etpiakding in Review 
committe kiangah piak ahi. Review workshop ahin a ziak a pang ziltiltute khenkhat tendaw 
le a pang kit ui. Amau kiangah copy um haw chu phatakcha endikin a hawilonate sudikin a 
siamhawibe kit ui. Lekhabu hi ziahaw zosia kigawm ga chu ahi. 

Print eibawl piakte, lekhabu bawldawna dinga ngaidan pha ei bawlpiakte, leh thil 
chuam chuam a atheina ei panpitute zosia kiangah leikithuapi nau ka hiat zing thu ka puang 
hi. NCERT, New Delhi Director in kalebteu phatak cha ei etpiak nawp ziak unle kakipak 
hi. 

I gam sung ua hin gun nei tak a jiltilna kalsuan khat ahitheina ding ngaitua thiltup 
ahina zia lekha apanthei ahi chun kei uh ngaituana ga ahi ti'n genzawlo khawp in kakipak 
ingkau. Lekhabu ahawidiakna dinga ei hilte zosia kipak tak in kalamtua ui. Adiklona atinlona 
aum leh abana sutkit phat leh sudik ingkau. 

Gandhiji Thuhil 


Ke'n nang kiang ah thuhil khat gen ing ka. Bahem tia' 
lung nawpmawna ahilo leh kei tina lunggel in nang ah thu a gen 
chun, a nuai ah patepna hi mang cha 'n 

Nang in la mu tak, mi chaga pen, mi nuainung pen pa 
khat met la lunggil in kawichak kei in lah en in. Chuleh nang leh 
nang kidawng in-Nangma 'n bawl ding ah la lung gel thil chun zia 
mipa-a ding ah chu neukhat bek phatchuamna a hi diam ? 

Zia ah pat chun ama 'n phatchuamna neukhat bek a nei 
diam ? La na chu la supiting zo diam le ? Tichun, mi bangma khawk 
sakna neilo, mi lungsiatna nei lo Pathian dawidan nei lo a sing a 
lak ah umte chu vangma’n lampi ah la pui lut zo diam? 

Zia tak chu leh hiathiam ta 7 n la-La lung nawp Iona leh kei ti 
lunggel chu bei ta 'n a. 


~ M.K Gandhi. 

INDIAN CONSTITUTION 


PART IV-A 

CITIZEN- TE’N A BA WLTEI DING UH NATE: 


Article 51-A 

India Citizen zosia ’n a bawl diu haw a nuai ah te hi hi ’n a- 

(a) . DANPI za ah zui di leh zia thiltup haw, kilawikhawm, Nam puan leh Nam Zaila za 

ding; 

(aw). India zalenna ding ah galdona hi di dan a piakteu thupi tak tak haw etkawl phat ding 
leh zui di; 

(b) . India ama leh ama kiven zawna, kipumkhatna leh pankhawmna sang tak ah 

dawpkang di leh ven di; 

(ch) . I gamu hi venbit ding leh a pawimaw hun ah hung kipia i nam-a ding ah sep ding 
zosia bawl ding. 

( d) . Sakhua. pau. leh a gam gam a hi lo leh a phung phung mel zat chuam chuam zosia 

khel ah India mipite lak ah u leh nau gual ah hin khawmna lungthim sukhat ding. 
Numeite ngainiamna leh simmawna haisan ding; 

(e) . Eiu chawndan leh hindan piting tak i neiteu kawi khawmu i thupi leh vak khan ding; 

(/). Gammang. dawp, lui. gam leh guate hinna pang ah i kimvel ah Pathian siamte ven bit 

leh sukphat tawh kithua ah hinna nei zosia lungsiat ding; 

(g) . Scientific lunggel. mi hepina, suithak kitna leh khang kisang thilna khan sak ding. 

(h) . Mi zosia nei leh lam bit tak ah kawi leh mi tha leh suknat nawpna lungthin’nutsia 

nawpna lung gel ding; 

(i) . Hatak ah i buaipi man i nam hin dinmun sang ah chawllo ah i khantona dingu mimal 

leh mihawn kawng zosia ah a phatna ding ah tupna ah lut chiat di: 




THU KHENKHAT 


Class - VIII tiang ah zil ding ‘Manipur Pauzil lekhabu hi Board of Secondary 
Education, Manipur Syllabus tawh kituak ah Board dawidan gual tak ah kisiam dawk a hi 
. Athei chan ah syllabus in ei piak matchak haw chu tantuna di leh a chiadante haw chu 
zuiham a kigua’i. Za zel ah sawthum chu a gam leilung tawh kituak ah siam a hi ban in zia 
dinmun ah um zillaite kiang Manipuri Sahitya ah mi challang ziaktute leh zaila phuaktute 
melte le a hel theina dingu ngaitua a hi. A haksa chu syllabus in ei piak lampi leh zillaite 
dinmun tawh kituak matchak hi sakna di ngaituana’n ziaktu challangte leh zaila phuaktute 
khutzik ngei pan sakna di a lem thei lo hi a hi. Vang phat um tak in zaila chuam chuam 
pasagi, ziaktu challang ma ma mi pathumte chanchin, pathum khualjin chanchin khat a 
kimu khat ziak in a kipan sak hi. Zia gam namte leh khawvel pumpi a ding ah a diak ah 
Sahitya (pau/nam lekhabu)lam ah mi minthang pahtumte z ill aite kiang ah mu takllotna ding 
ah pansak a hi. A dang a um nalaite chanchin pagiatte hi chu Board in a ngansia ziaktu 
Daliton syllabus tawh kituak ah a ziku a hi. 

Zaila siamtu Havaibam Nabadipchandra zik ‘Tonu Laijing Lembi Zaila bung 
khat’S.Nilabui Sharma Shastri a ‘Kangeiro Ibungo’ Hijam Anganghal Singh a ‘Laman’ 
Rajkumar Madhubir Singh a ‘Achumba Ngakni’ S.Branumadia ‘Jellamu Nungsiba’, 
Kherimayum SubadaniDevi a ‘Mutshade Ima Nanggi Khonzcl’ kiti zaila haw hi ka mu in 
ka kipak ma ma’i. Tuanthu chawmchate syllabus in a piak dinmun Uliate, taw te kituak Shri 
Nongthonbam Kunja Mohan zik. Ibohalgi Imung,’ Elansbam Dinamani Singh zik ‘Shouat’ 
leh Lamaban Biramani zik ‘AIngbagi Mahau’ leh khualzin chanchin ah Elangbam Nilakant 
Singh a ‘Nayegra Khongchat’ a kimu jiak ni le gen theilo khawp in ka kipak hi.Ziktu zaila 
siamte a hin a lamna (spelling) leh thumal guchakhat vaksang deu ing ka i ti z ill aite ngaituanan 
kipak tak in ei utpiak ui. Zia ah hin le gensenlo kipakna ka sulang a hi. 

02. Langkhawipi. 05 

ZILLAI-1 

ANKAMMU 


(Zia tuanthu hih Gotam Buddha Dev tuanthu ah pat kiladawk a hi. Ama, Budha 
ziltilna man tam tak tak a um hi. A thuhilte lak ah pakhat, ‘Hinna nei zosia thi di a hiu hi. Zia 
ziak ah chun thina ziak ah hih khuti lawm ah lunggimna di a um pua’i,’ ti hih pansan ah a 
cha’n a thi san tak numei khat tuanthu a hi. I lungthim haksa zosia tui luang gual a hi, ti in 
kawi thei le hin thamuanna um in tin i haksatna zosia beithei in a ti thu, thuhil khat zia tuanthu 
hineigenahi). 

Bangtik lai a h’em khat ah chun mi hausa khat a lah um hi. Ni khat chuh hiat 
khawllo in hun sawt tak a lah khawl khawm a sana zosia chuh vut a lah suak ta mai chuh a 
mu ta-i. Zia a va mu phut phat ah chun a lunggel chuh a phawng 
ma ma hi. Apuaknat bek ziak ah chun a damlo khawlaw ta a 
hi. Ama damlo thu chuh a lawipa khat in a hiat phat ah chun 
a ve ding in a va chia ta’ i. B ang ziak ah damlo a h’ em ti chuh 
a lawipa chun a hia ta’i. A lu khun suk ah, lung a gel zaw ah 
chun hiti hin a hun gen ta’ i. 

Nei leh go tam tak la nei hi ti ka hia’ i, a hi’ nlah, bang 
a phachuam em? Tuni chan ah hin la nei la lam seng ah thil 
pha la bawl a um kha nai pua’i. Sana le bangma mang lo hial 
ah la kawitup jing hin chuh vut sang ah a phatchuamna bang 
a um em? Kei thugen hih kihiatlosak gua ki’n lah chil val hial 
in khatvei la lung vak gel pha’ n. Bazaar in chia’ n lah zia vuthaw 
hih puan pha chung ah kawi in a zuak gual in va um in. 

A lawipa gen gual chet ah chun a va bawl ta a hi. Ama mel hiatte a khua a vengte 
hun ama chuh a dawngu hi. “Bang a ti leh a h’em vut la zawk mai hih? “Keima’n keima van 
chawk ding ah ka kizawk a hi” ti’n a dawnhu hi. 

Hun chawmkhat zo in Krisa Goutami kiti nungak chapang khat hin a van zawkna 
chuh a hun haw phei ta’h. Amanu chuh a nu a pa um talo bep hi lo in mi chaga ma ma le a 
hi. Mi hausapa thil bawl umchan chuh a mu phat in hiti hin a hun 

gen hi, “Hepa, bang a ti leh sana dangka hawpi chuh kawi khawm ah zuak mai la hi em?” 
A lung lamtak a gen khak piak amapa chun hiti hin a hun dawnhu hi, “Boinu, lungsiat tak in 
nang in sana dangka chuh kei kiang in ei pia le chin ka ut na e! ” 

Krisia Goutam chun a khut dim in vut chuh a vak ham ta’ i. 

Bang a h’em vak gen ta’n lah! Zia vut haw chu sana a suak kit zo ta’i. 

Mihausapa chun hiti’n a gel ta’i, Nungaknu hih mi mai mai a hipua’i ti hih. 
Tichun a mi ding ah ngaitua in amanu chuh a chapa tawh a kichen sak ta’i. 

A vangsiat ziakin Gotami chuh chapang cha’n meithai a hung hi ta’i. Chapa khat 
bep a nei man ah, zia chuh le a hung thi kit ngal ta’ i. A cha thi sa chuh a kipuak ah in tin in 
a cha hin kit theina di damdawi hawl in a dawng vel vel ta a hi. Mite haw chun “zianu hih a 
ngawl a hi tai,” ti’n a gen sau sau tau hi. “A chapa hih lah a thi a hi ta’i, ti ‘n. 

A tawpnapen ah chun Gotami chun mi khat hih akituakpi ta’i. Haksatna ah dim, a ngawl 
gual ah urn tanu umchan chuh en zo lo in, zia mipa chun hiti hin a hun hil ta a hi. “Khawngai 
in, khawngai in bawinu! Keima’ n la cha a ding damdawi piak ding ka nei pua’ i. A hi’ nlah, 
thiampu ka hiat khat chuh a um hi. Ama chun sudam thei ding a hi. 

Ngawl hial ah kipak in, numeinu chun a dawng ta’i, “Ama chuh kua a h’em? Khawi ah um 
a h’ em? Mi lungsiat thiam Hepu, keima ei hil ta’ n!” 

Amapa chun a dawnhu ah, “Sakia Muni kiang in va chia ta’n. Ama’n a hiat lo leh mu lo a 
nei pua’i” Amanu chuh kintak in Sakia Muni tia’ kihia, Budha Dev kiang ah chun a va chia 
ah. a va kap ta’i. “Gum Dev, ka cha hin kit theina ding damdawi ei pia’n,” ti in” Budha Dev 
in le ama kiang in hiti hin a ti hi ‘ ‘Keima’ n ankam mu khutdim khat ka dawi hi.” Kipakna ah 
dim numeinu chun matheilo in zia chuh hun chawi ing ka ti in a kitiam ta’i. Zia hun pet ma 
ma ah chun Budha chun hiti hin a hil zel hi, “Nang in zia ankam mu chuh. a cha, a pawsal, 
a nu, a pa thi kha nai keilo insungte kiang ah la hun lak di a hi,” a ti ta’i. 

Mi genthei Krusia Goutami chuh inkawt tin in a lut ta’i. In khat ah a va lutna ah 
chun ama chuh a lah lungsiat ma mau in, insung mite zosia chun maitai tak tak in a lah 
lamtuau in, “Bang bawl ah tuni tak ah, ka inu ah hung la h’em,” ti’n a dawng tau hi. 

Gotami in le kin tak in a dawnhu hi. “Ankam mu khutdim khat dawn ah hung ka hi. 
Insung mite numei khat chun ankam mu chuh a hun ladawk ah, “Hi aw, hi aw, la ankam mu 
gen chuh zia hin a um hi,” ti in. Ama chun numeinu kiang ah chun a dawng ah, “Zia insung 
ah hin a thi kha la um pua nau maw,” ti’n. 

Numeinu chun ama kiang ah chun, “Bawinu, ka pawsal thina kum khat le a ting nai 

pua’i. In thiansakna le bawl nailo ka hiu hi”, a ti ta’i. 

A cha puldo ah lungthim na tak mai ah um Goutami chun lungkia lo hial in, indang 
khat in a va lut kit ta’i. Ama’n inneite pawsal khat kiang ah chun, “Hepa, ankam mu 
khutdim khat ei pia’n:,” ti’n a dawn hi. 

Pawsalpa chun, ankam mu haino kimkhat hawi tak ah, chun chak in a hun pia ta’ i. 
Goutami chun ama kiang ah chun, “Zia insung ah hin kuama a thi kha la um pua nau maw,” 
ti’nadawngta’i. 

A thugen chuh a hiat phat in amapa chun, “Bawinu, la kiang ah bang ti’n ka gen ta 
dia aw! Chanu tampi lak ah chapa khat mai mai ka lah neiu hi. A nu tawh ke’ n hawmthaw 
tak mai in ka vaku a hi. Ama’ n ei thi san tak ziak in lungthim na tak ah um zing ka hiu hi.” 

Gotami chun thina tuak khalo hial inkuan a mu zo ta pua’i. A va chiana zosia ah 
chun a pa thina a sawt nai pua’i, a nu beina a kum a tung nai pua’i, ti ngawn a va sikha ta 
a hi. 

Kinepna nei lo, Krisa Goutami a kal a suan zo ta pua’i. Chawl talua ta in lampi gei 
in a kichutha ta’i. Nisa a turn tak 
ziak in, khawpi sung ah mei vak 
haw chuh ama’n a mu ta’i. A 
chang leh a vak a vak a chang leh 
ha thim ah thim kawlphe chuh en 
in a um ta’i. Hun chawmcha sung 
ah mun tin zosia hung thim ta chuh 
a mu ta’i. Vak chawmcha a hung 
vak ah, chawmlo kal in a thim kit 
ziang mihing hinkhua leh a vang 
chungchang thu hih a ngaitua vung 
vung ziang ta’i. Thildang ngaitua 
lo in ha ngai in a ngaitua ta a hi. “Keima hin bangti, tiang ah kei a ding bep, en ka ta em? 
Thina kiti hih kei a bep a hi pua’i, Mi zosia a a hi.” 

Krisa Goutami in, a cha thi luang chuh gammang lak ah vui malam in, Budha Dev 
kiang in a hung kile kit ta’i. Mi lungthim mu thei, Budha Dev chun hih ti hin a hun hil ta a hi. 

“Bawinu, mihiamte hinkhua hih chawmcha khat a hi. Khawvel hih haksatna mun a 
hi. Upa ti di a um pua’h, chapang ti di le a um pua’n, thina ti hih hinna nei zosia a a hi. Sate 
haw hih sathana mun ah kai a hi gualu in, i hepi, i chanaute’n lungthim natak in sun sek 
maleu, mi zosia hih thina’n a ban ban in a puimang gam ta 

a hi; a tam zaw hih i lunggel tawh thil hung tung sek haw hih a kibang ngai lo a hi. I kinepna 
zosiau a thawn sek a hi. En tiamu, zia hih mi zosia dinmun a hi. I dawite hi haisan ding a hi. 
Lunggil ah lungmuanna ei pia ding a he’m, i ti lai in, i taksa a ding in haksatna a belap zaw 
sek hi. I thi nung tak leh i chan ding chuh ama ama”n damlai ni ah a bawl siat a bawl phat 
ah kinga ding a hi. I sep phat a hi leh a pha piang ding, i sep siat a hi leh a niam ah piang ding 
ihiuhi. 

Mi dangte sukkhialna hua vilvel ah gen munte, i sepga chiatu i kimu dingu, mi tawh 
a kimutua leh lungna-na ziangte lungkham hat, thamuang tak ah um thei Iona kipatna bul a 
hi. Lungthim leh taksa a pani ah tuiluang gual ah kawi le hin, lunggil ah thamuanna muna a 
hi. Chuleh haksatna zosia bei in a. 


-DAWTNA- 

1. Bang a ti leh Mi hausapa chuh dam lo a h’em? 

2. A lawipa kha’ n bang bang thuhil a lah pia em? 

3. Krisa Goutami kua a h’ em? Mi hausapa tawh ama bang ti ah hung kihia a hiu em? 

4. A chapa a hung thi ah khah ama taksa bang gual a lah hi em? Kua’ n bang a hung hil leh 
Budha Dev kiang ah hung thei a hi em? 

5. Gotami, Budha Dev in kua in ah bang hawl ding ah a lah sawl em? 

6. Gotami tup kinepna a guitung em? 

7. Budha Dev kiang ah pat a hung kile kit ah khan, khawpi lampi ah khah, ama’n bang a 
lah mu em? Chuleh bang lunggel a lah nei em? 

8. Budha Dev in Krisa Gotami kiang ah a lah thuhil khah nangma pau bailam in hun ziak 
in. 


THUMAL KHENKHAT A LENA 


Ngaisaklo 
Khutdim 
Dawng tawl 
Mibang lo 
Bei phut 
Vakphut 
Lung dang nei lo 
Hachangthak 
Chilval hiala lunggel 
Tengal ziang 


- Mi thugen limsak lo. 

- Khutpek in a dawl zat.t 

- Mizosia thil khat dawng tawl tawl 

- Mi dang lunggel, umchan tawh kibang lo 

- Thil khat a lah um sa, thakhat ah bei/ um talo 

- Thakhat ah vak phut ziang 

- A ngaituana khat bep ngaitua 

- Lungna 

■ Hawitak cha ngaitua 

- A pet pet ah te ziang. 

ZILLAI-2 

LANG KHAWIPI 


(Zia tuanthu hih Kabui kiti, Manipur ah thingtang mi chi khatte tuanthu ah pat 
kiladawk a hi. Zia tuanthu hih bangmalo mai gual hi maleh, ngaithak leh ngainawp urn bep 
hi lo ah, mihingte tawh ganhing neute tawh kitimatna, hin khawm a pawimaw dan a taklang 
hi.) 

Nidang lai ah chun khua pakhat ah hin kihothei tak mai unau pali a lah ummu hi. A 
upa pen min chuh Langkhawipi a kiti hi. Anau pathumte chun thingtang lo a thou in,.a upa 
penpa chuh lobuk ah giak in, sangal leh gamsa dang dangte chuh a veng hi. Anaute’n 
nicheng leh a an ding a zu ding a hung thak piak seku hi. Zia chuh ne in, a upau chun lo 
hamte tho leh changkuangte siam in lo in a giak zing hi. In ah le a kile ngai pua hi. 

Ni khat chuh Langkhawipi in buchun phel ah an ne di a kisak pet tak in, a lo 
naklam ning hamkhul lak ah pat in sa khat 
hung pawt in hih ti hin a hun ti ta hi. “Aw 
Langkhawipi! Keima, Radaupuikiti sachuh 
ka hi.” Langkhawipi chuh lau in a kirhing ta 
in, aw kithing kawm in a hung gen ta’i. “Bang 
kigen leh la ti em?” Radaupui kiti hih eiu in 
Lodraubi i tiu sa a hi. Langkhawipi thugen 
chuh a hiat phat in Ladraubi chun hiti hin a 
hung dawng ta hi. “La nek ding an leh me a 
hun pua tau em?” Lodraubi thil dawt chuh 
hiti hin ama’n a hun davmhu hi. “Tuni’n chuh 
bu leh me bangma a hun pua nai puau in, vaizu bep a hun puau hi” ti in. 

- ‘ ‘A pha’ i tuni’ n chuh hun ngaidam ing ka tin, zing ah kipat chuh la nek ding an chuh keima 
lei piak sek di a hi,” a ti ta hi. Zia chuh a gen zaw in Lodraubi chuh hamkhul lak ah chun a 
lut kit ta’i. Zia ni kipat ah chun a naute’n Langkhawipi an ding a hun puak piak seku chuh 
Lodraubi chuh a lau ziak in a nek sak zing ta’i. Ama 

chun Zu bep chuh dawn in an ah a ngansia ta hi. 

Zia gual ah chun ni cheng leh ama an ding chuh Lodraubi ’ n a nek piak tak ziak ah 
chun a hung gawng tha ziang ta’i. 

Ni khat chuh Langkhoipi’ n hih ti gual ah um sang in inlam ah kile ta’ ng ka a ti ta’ i. 
A hi’nlah, a nik a puan chuh tawh a hung pawtdaw leh Lodraubi hung pawt dawk in a hun 
nangta’i. 

“Langkhawipi, nangma chia theipua’n la. Nang chia Ie chinke’n an ngaw 1 di ka hi,”a 
tita’i.. 

Lodraubi chuh lau in ti di dan a hia ta pua’n, inlam lah a zuan thei pua’h. Ni khat 
chuh a nau neu penpa an thak ah a hung leh a u gawng phen phun ah um chuh a mu phat in 
ahundawngta’i. 

“He u, bang ti la ta’m, a damlo la h’em? La gawng ma ma ziang ta chuh la’m.” 

A nau thudawt chuh a hiat phat ah chun Langkhawipi chun thil umdan zosia chuh a nau a 
hi 1 ta’ i. A nau neu pen in, a u thugen chuh a hiat phat in, lungthim nuam lo tak leh lungna tak 
in inlam ah a kilekit ta’i. In a tun phat phat ah chun a ute pani kiang ah chun thil umdan haw 
chuh a hil ta’ i. A unau pathumu chun Lodraubi mat ding dan a ngaitua tau hi. 

A zing khua a hung vak leh vaklo in a nau neu penu chuh a bawl ngai gual in an thak 
ding in a hung ta hi. A ute ni chule matchak khat chiat kichawi in, a nung a hun zui tau hi. A 
an puaku chuh a upau a piau in, a unau pathumu in lobuk sung ah chun a kiselgu tau hi. 

Chawmkhat kalcha zaw in Lodraubi chuh hung pawtdawk in a hung kiko ah, 
khawi a h’em Langkhawipi, kei an di chuh? Lodraubi kiko chuh a hiat phat ah chun zia ni 
ah chun vang aw ngai deu in Langkhawipi chun le a hun dawnhu ta’i. Lodraubi, tuni’n vang 
nang an ding a um ta pua’i. Langkhawipi thugen chuh a hiat phat ah chun Lodraubi chuh a 
lung a hung na ta hi. Ama that ding in buk lam chuh a hun zuan ta’i. Buk a hung tun leh tun 
lo in ama chang gu’h a lah um unau pathumte chuh hung pawt dawk in, a hing in a man tau 
hi. Bawm lianpi khat sa in, a sung ah khum in, Lodraubi chuh inlam ah a hun pua tau hi. A 
upau an ngawl ah a lah kawi chuh lungna in bangma -cha nek sak lo in a naute chun a kawi 
tau hi. 

Zingkal khat vaima tak in bawng khat ngai tak ah hung ham gi chuh a hun hia ta hi. 
Zia hamgit chuh a hiat phat in Lodraubi chuh lau in a kithing ta’i. Ama’n Langkhawipi chuh 
en in hih ti hin, a hung dawng ta’i. “Hepu, zia awgi hih bang a h’em? “ 

Langkhawipi’n hiti’n a hun dawnhu in, “A ki a sau ah sau, mi si sek bawng a hi. 

Ama’n ei sit leh mi hi leh sahi leh thi mai sek a hi”. Chawmkhat zo in uicha hamgit a hun hia 
kit ta’i. Zia chuh le Langkhawipi’n mi pet sek uicha Aban ban in akcha kina, vawkcha 
kin ak gitte le a hia kit hi. Ama’n khatvei Ie a hiat khaklo thilgit tampi a hiat phat ah chun lau 
namen in a lau ta pua hi. Ama’n Langkhawipi chu en in hiti’n a gen ta’i, - Hepu, Langkhawipi, 
nang in ah hih um um le’ng thi tei ding ka hi; keimahih ei thadawkmai ta’n. 

-Keima’n nang hih mawk tha daw thei pua ing ka. Ka naute dawng phawt ing ka. 
Langkhawipi thugen chuh a hiat phat in Lodraubi’n hiti’n a hun gen ta’i - Hepu, ei thadawk 
mai ta ve aw, bang a tia h’em? Nangma’n kei lei thadaw ngei ngei a hi leh gilkial dangchak 
phat theina, an neklo tui dawnlo ah le hi thei, thil mantam tak khat Gu-Puibung nangma hun 
pia na ing ka. Nangu mihingte’n zia thil chuh muam taleu chinu ne lo, dawn lo leu chin Ie, 
gilkial dangchak um talo ding a hi. 

Zia thu chuh Langkhawipi chun a dawi ta ma ma ziang ah. Hih ti hin a ti ta’i, - A 
pha’ i. Chuti chuh a hi leh hun thadawk ta ing ka, zia thil chuh ei pia masa in. La gen chuh a 
dik a hi em, dik lo a h’em en masa phawt ing ka. 

Lodraubi chuh a chia nawp tak luat ziak ah chun a gilpi sung ah Gu-Puibung hun 
luadawk in a pia ta’ i. Langkhawipi’ n Ie zia Ai chuh muam in a enchian ta’ i. A gen gual chuh 
a hung hi ta’i. ‘Ai’ chuh a muam phat ah chun gilkial dangchak zosia a um ta pua’i. Akipak 
bek bek ziak in Langkhawipi a tha dawk ta hi. 

Zawldi-ai a nei ni kipat ah chun Langkhawipi chuh a inlam ah kilena chang a hia ta 
pua’i. Nitum turn ah vak in a chia vel vel ziang ta’i. A gil a hung kial phat leh zia ‘Ai’ chuh 
a vak muam sek hi. A gilkial hung phat, phat phat leh a dial mawng in a khit kit sek hi. A 
chia nawpna zosia’ n a chia in, a chawl tak leh tangvalte chutna ah chun a kichawldam sek 
hi. Zan leh le ziatak ah chun a giak ziang sek hi. Zia gual ah a umna tha khat a hung tin phat 
ah chun a naute’ n a upau hung kile tak lo chuh nuam a sa ta puau ah, mun tin gam tin a hun 
hawlpan tauhi. 

A tawp ah chun a naute’n a upau Tangvalte chutna’h a lup laitak in a va mudawk 
tau hi. Anaute’n inlam ah pui a guatu leh a ut ta mawng mawng pua hi. Anau neu pen chun 
a upau inlam ah a kil e nawp Iona ziak bang ne, bang dawn ah um a h’em ti,. a guk in a khual 
ta’ i. A upau in ne lo dawnlo a hi bangti hin hin ziang thei a h’ em ti a hia dawk ta a hi. A inlam 
ah a kin a kin in a hung kile ah, a ute ni kiang in a hil ta’i. Amau pathum in a upau inlam ah 
pui kit theina di dan a ngaitua tau hi. 

A pathumu in a uu kiang ah chun a chiau in, ‘i nu a thi ta hi,’ ti in, a kika telem saku 
in, chun, a upau chuh in ah a hun pui thei tau hi. Anaute’n a hiat Iona dingu ti’n Langkhawipi 
chun a ‘ai’ chuh a kam ah muam kawm in a hung zui ta’i. Zia a thil bawlu chuh a nau neu 
penpa chun a hiat ziak in inmai a tun tunu in, insung 

ah a tai lut vak ah, kawtkhak a hun kan ah, a taw khak masakna di tak ah chun ‘khuai’ chi 
khat a thau pawt thei, a nal le a nal ah nal mai khat hih a la nu ta’i. Langkhawipi in ka nu thi 
mai ta chuh ti ah, kap kawm kawm ah kawtkhak chuh a vak kan a hi leh, a naupa thil nunal 
ziak ah chun tawnal in a kilik ta’i. A umdan kilemlo tak kawm ah a kilik khak ziak ah chun 
a kam ah a muam ‘ai’ chuh a kam ah kipat a hung leng dawk ah, tuanglai ah chun a um ta’i. 
Zia chuh a mu phatu ah chun a nau neu penpa chun a la’h, a kam in a muam ta’i. Zia a thil 
muam ziak ah chun a gil a kial ta pua’n, a dangle a chak talo a hi. Kilungsiat, kingaina tak 
ah um zing unau palite chuh zia thil chuh a hung kichu ta maiu hi. Pakhat in a la’h a muam 
ah, a dang in a lakpiak ah a muam zel hi. Chuti ah chuh a muam a hung kisang zelu leh a 
lengu in, gilkial dangchak lam hia lo in a um thei suak tau a hi. A hi’ nlah, zia chuh kei ngawn 
chang a hi leh ti a hung nuam chiat tau hi. A tawp tawp ah chun khet phel ah kihawp chiat 
ding in pha a sa tau hi. Zia phat ah chun inmai ah a chawi dawku in, suang chung khat ah 
chun a kawiu in, sek in khet phel a gua tau hi. A zawldi aiu chuh a kek mawng mawng ta 
pua hi. Kek malak sang in a thiklu chuh a hung leng dawk ah, Langmaijei kiti dil sung in a 
leng lut kha ta’i. Tui lak ah kumtha in, bang gual ah a hawl vangu’n a mu zo ta him him puau 
hi. Hun chawmkhat zaw in, ‘ai’ khiak lutna mun tak ah chun bu phung khat hih a hung kek 
dawk ta hi. 

Hun chawmkhat zaw in, zan khat Langkhawipi mang in Lodraubi a hung ah, hih 
ti’n a gen hi. “Hepu, Langkhawipi, nang in ka hinna lei lah hukdaw piak a hi. Lungkham 
him him ki in. Tui lak ah kek bu phung khah a hung ga phat leh bu bawk khat kha la’n. Bu 
chang haw chuh la’n lah, la lo ah the in lah, zia a bu chuh ne lechin la dam sung sia nek 
tasam ta lo di la hi. 

A mang ah a thil hiatte chuh a naute a hil ta’h. A mang ah a mu gual ngei ah chun 
bawl le a gua ta hi. A hi’ n lah, tui sung ah kek bu chuh a tui thuk ziak ah chun a la thei ta 
puau hi. Amau unau chahaw chuh lungkham ah bawl di dan hia lo ah a um petu in, saju khat 
hin hih ti’n a hun ti ta hi. - “Gualte haw, nangu in, la lak thei lou bu chuh keima’n lak piak na 
ing ka, bangmacha lungkham kiu in.” 

Sazu thugen chuh a hiat phatu ah chun a upau chun a hun dawng ta’i. “Gualpa 

Sazu, keiu mihingte’n bawn ka law thei lou bupal chuh nang in la bangti law guat a h’em? 

66 

‘ ‘Gualte haw! Eiu hinna neite haw hih khat leh khat kipanpi tua ah hing khawm i hiu 
hi la’m. A neucha keiu hih le ka bawl theiu um tho a hi. Nangu in zia la nau ka bawl piakna 
ding ah hin ‘Langchi’ kiti thingna pek sagi ei piau in; zia thingnate chuh mangcha’n tuili lai 
tiang ah chun chia ing ka tin, bupal chuh va la ding ka hi,” Sazu’n a ti’i. 

Saju gengual chet ah chun unau palite chun a bawl tau hi. Thingna pasagi chu 
kilkhawm in sazu chun kuang ah mang in bupal chuh a va la ta a hi. Zia buga chuh a mu 
phatu chun unau palite chuh gen thei lo khawp in a kipak tau hi. Amau in zia buchangte 
chuh sazu kiang ah la ding in gen maleu saju chun a la nuam pua hi. Saju chun hiti hin a hun 
gen hi - ‘nangu in hawm mawng kau lei tiu a hi leh tunung leh sawt tak hang in Ie ka tu, ka 
chate nek ding in neukhat khat ei piau in. ’ 

Saju thugen chuh a hiat phatu’n unaute chun hih ti hin a hun genu hi - ‘chuti a hi leh 
kum cheng leh keiu in nangu a ding in lo chuam khat thaw piak ing kau. 

Zia chule saju chuh a ut diak pua’n, saju chun hiti’n a hun gen kit hi - ‘keiu a ding in lo 
chuam ei thaw piak kiu in nangu nekbang a them a nen haw kiluak ing kau. Eiu hing khawm 
zing hi tiu. 

Saju thugen chuh unau palite chun pha a sa tau ah, zia ni ah kipat chun khawvel 
mihingte lak in sajute a um tau hi. Unau palite chuh le a til gual in. lung kituak leh kihepi tua 
tak in a cheng khawm kit tau hi. 


-DAWTNA- 

1. Kingaina tak ah chengkhawm unau palite khah bang ziak ah kihotheilona lim ah um 
kha a hiu em? 

2. Lodraubi khah bang a sukkhial ziak ah unau palite kha’ n a matu a h’ em? 

3. Gu- Puibllng kiti ‘ai’ khah a nei ziak ah Langkhawipi nungchang ah bang gual kisanna 
a um em? 

4. Saju kha’n bangti gual in tuili lai ah bupal khah va la thei a h’em? 

5. Zia tuanthu ah kipat hin bang kihilna thucha la mu thei em? 









10 


Vaiphei Pau Suina 


PAUGIL DEUTE HILCHIANNA 


Lunggelluhai 

Vaizu 

Tangavalte chutna 


- Lunggim/lungkham 

- Ju chikhat 

- Nidanglai ah khua tin a tangvalte chutkhawm sekna 


Bula 

Aval them 

Suk 

‘ai’ 


- Buamintaklehnekdingahkilasek. 

- I pawimawna ah i mat zaw nung ah a val haw. 

- Sum ah bu sukna ding ah kisiam thingtum. 

- Thilkhat thil zat chuam chuam bawlna ah kimang,Dawi thil. 


HIATNA PATEP-1 


FM - 50 
PM - 16 
AHUN-Minute 40 


1. Kamahdawnhu: 

(a) . KrisnaGotamikuaah’em? 

(aw). Krisna Gotami in cha thi sa chuh bang a ti leh in tin ah a puak vel vel a h’em? 

(b) . Radaupui in Langkhawipi bang thil a la pia em? 

(ch). Sazu kha’ n bang ziak ah a bu chan di khah, la nuam lo a hi em? 

( d). Langkhawipi suapite’ n gu, Puibung kiti Ai khah bang ziak ah sukkek di a lah 

guatuah’em? 


2. Zikthawindawnhuin: 

(a) . Ke’n bangti chan ah kei a ding bep ka en em! Thina kiti hih kei a ding bep a hi 

pua’h, mi zosia a ding a hi. Zia thumal haw hih kua’n a lah gen a h’em? Bang a 
tuak khak ziak ah a lah gen a hi em? 

(aw). ‘Ankam mu’ kiti tuanthu ah pat hih eiu in bang bang zildaw di i nei diamu? 

(b) . Langkhawipite unau kihothei tak ah um khah, bang a ti leh hung kihothei talo a 

diamu? 

(ch). Langkhawipi kiti thusim dungzui ah sazu’ n bang ti gual ah mihingte lak ah a lah 
um pan a h’em? Sazu in bupal a lah lak chanchin khah ziak in. 

ZILLAI-3 

APPU TUANTHU 


(Zia tuanthu hih Randhi Somrajan in Telegu pau ah a zik ah kipat Vaiphei pau ah 
kiletdawk a hi. Zia tuanthu chawm ah hin a ziaktu’n chapang khat a vak leh umchan leh 
nungchang pha siamna ah a nu a pate mawpuakna leh lamdik ah puihuai a kuldan a taklang 
hi. Ka lungsia ma ma’i ti ah cha duat takluat hih chapang siatna a hung hi’i. Naupang 
dawidan chuh hiat ah pha tak ah i puihuai chun naupang chiasual tate le lamdik ah puilut 
thei a hi dan Ie, zia tuanthu hin a taklang hi.) 

Suangmantam tuikual khum kiti khawcha khat ah hin Appu kiti chapang khat hih a 
lah um hi. Zia khawcha hih suangmantam tuikual khum kiti leh le tuikual khum khua le a hi 
pua’i. Suangmantam le a kimudiakpua’i. Khawpi ah pat ah gamla tak ahum mite’n leva 
mawk phak thei Iona khua a hi. 

Khua mawl tak ah um hi leh le Appu hih khawpi boruak chindan/umdan, kicheidan, 
kilekdante a hia suak vek hi. Ama’n sum mat zaw mai mai haw hih khawk a sa pua hi. Sum 
leh pai thu hih bangma’n a ngai pua’i. Zingkal leh sun hun a pani-ni’n hotel ah lut in a nek 
nawp, a dawn nawpte chuh a ne’n a dawn zing sek hi. Appu hih lek le a kilek khawp mai 
hi. 

A um til a hi ziak in, a nik a puante a nawp dan dan in a bawt sia sek hi. Tak chuh 
leh a nu a pa kiang in a kiphin sek hi. Thil pammai sak a nei pua’i. Lekhabu leh pencil a 
mansua matchet hi. Tak chuleh a nu a pa kiang ah dawn in achawk saksekhi. 

Appu chuh a nu a pate cha changkhat a hi. Zia ziak ah chun a nu a pa’n, a chapau 
in a gen zosia, a bawl piak seku hi. Chawu in a ti zosia a chawk piak zelu a hi. A duat ma 
mazianguhi. 

A hi’ n, a ni a ni ah Appu’ n a sum a sukman, a kingawlsak deu deu chuh a muu in, 
a nu a pa chuh a lunggelu a nuam ta pua’ i. A pa’ n Appu chuh vel tarn tak mawl ah zep in, 
a hil sek hi. Hilthei zosia a hil sek hi. Hi maleh abil in a lut pua’i. Chawm chakhat chuh a hia 
gual in a um sek in, hiathiam gual in le a um sek sam hi. A hi’n chawmkhat zaw leh a hiamil 
kit sektahi. 

Appu pa lungnawp mawna leh a lungnatna pen chuh dumzial a chep pat thu a hiat 
chuh a hi. Appu pa chuh tu’n vang a kisum zo ta pua’i. Thu sang tak tak in 

Appu chuh a hil ta a hi. Apa gaina chuh thuakla in Appu le a kap hut hut sek hi. 

A cha lungthim na tak ah a ka chuh a mu in, a nu chun a thuak zo pua hi. 
Thasiatpi tak in a cha chuh pai 
in a them hi. Pha tak ah them 
lo in, a pa mulo kal leh paisa 
pia’n, kihel di’n a chia man 
sak sek hi. 

A cha umdan leh 
nungchang a mu in Appu pa 
chuh a lungthim a na ma ma 
jiang hi. A chapa umchan hung 
siat tiat tiat, sum a hung ha mat 
zawngsakna a hun nei, ti haw 
hih a ngaitua in ama suk khialna 
le a hi ti ama in a hun hia dawk 
ta a hi. A hi in lah, a cha 
changkhat umchan pha lo hi 
bangti in siam phat di a hi diam ti hih a hia pua hi. Gelthei zosia a gel zaw nung ah chun 
Appu pa chun a chapa chuh ama hiltu, a Zilsaktu’n le a thugen chuh a ut piak ta hi. 

Appu pa tawh a kihonau dungzui in a Awzapu chun ni khat Appu chuh a in ah hung 
ding in a gen ta’i, - ‘Appu, nang tuni tak leh ka in ah la hung di a hi,’ ti’n. Appu’n, a 
Zilsaktu’n a ko chuh a hiat ah chun a lung a gim ma ma ziang ta’i. Lunggel zat chuam 
chuam a gel pan ta’ h, - ‘ka Awzapu ’ n ei ko hih class work ka bawl lo ziak a hi diam, a hi 
lo leh, munzat(multiple) ei dawng nuamahahidiam.’ tite. 

Lau kawm kawm in Appu chuh a Zilsaktu in ah chun a chia ta’ i. Lauthawng tak 
mai in a zilsaktu in kawtkhak ah chun a va ding ta’i. A va din chuh a mu phat ah chun a 
zil saktu chun aw nem tak mai in akolut ah, ama pindan in a chutsak ta’i. Zilsaktu (Awzapu) 
kam nem tak ziak ah chun Appu launa chuh a pha deu ta’h, a so phut le neukhat a zawg 
deu tahi. 

Zil saktu chun awlcha in kamthiam tak in Appu kiang in a hun gen hi. ‘ ‘Exam a hung 
nai ta’h. Terminal exam tha kit leh urn ding a hia’, himaleh, maw Appu? Nangma’n lekha le 
phatakcha’ n sim in la tin. 

Zilsaktu thugen chuh a hiat in Appu in le a lu a su ah, pau vang a pau pua hi. 
Awzapun le a ban gen be lo in news khat hun phet in a sim ta’i. Awzapu umdan chun, Appu 
chuh a lung a su buai ta’ i. Ama leh ama hiti hin a kidawng ta hi. Awzapu hin bang gen nuam 
a hi diam ti in. 

Lung gel kawm kawm ah chun Zilsaktu news sim chuh a vak en duau duau hi. 
Ama mit ah chun news paper pek ah kiziak milim chuh a mu ta’i. Zia milim Chuh space-ship 
khat kikapdawk lim a hi. Zia milim chuh a mu in Appu chun lunggel khat in a dim tai. A 
milim mu space-ship sung ah chuang dan in akigel ta’i. Appu a lung kindawt hi. A hiat lo a 
hiat nawp neukhat a um ah, dawng lah a dawng ngam 
puahi. 

Appu umchan chuh zilsaktu(awzapu) chun a 
hia’h, hi’n lah - Appu bang dawtnawp la nei em? 

Zilsaktu, keima hih thapi sung ah ka chia thei tak tak 
diam? Appu dawtna chuh zilsaktu’n a hun dawnhu hi. 

Nang in news ah kiziak hih la mu ta’i. Zia hih Rocket kiti 
chuh a hi. Zia hin, mite thapi sung ah a puilut thei hi. Zia 
hih America-te siam a hi. 

Appu lungsung ah lunggel zat zat sum in a la khu 
hi. Ama chuh manglam gual khawp in a lung gel in a lah 
um hi. Hiat nawpna lunggel in a dim tha ziang ta’ i. A nel 
Iona leh a launa zosia hiamil in a hun dawng ta’i. 

- Rocket i chuan nawp a hi leh America-ah i 
chia lo leh hi thei kei lo a h’em zilsaktupa? 

- Chiadikahi. 

- Zilsaktu, America hih bangchan ah gamla a h’em? 

- Zia laitak mun ah pat hin chuh mel sang sawm bek in gamla’ n a. Lentheina ah nih 
ni, kuang lian ah i chia leh ni sawm leh nga vel lut in a. 

Zilsaktu thugen ah pat chun hiat nawpna tawh kithua in, a ban a hun dawt be kit hi. 

- Lentheina chuh khawi tak ah chu sek a h’em? Suangmantam tuikual ah hin a chu 

em? 

Appu thugen ah pat chun zilsaktu chun nui kawm in a hun dawnhu hi. 

- A chu pua hi. Lentheina ban haw chuh Bombay leh Madras tite khawpi liante ah 
um a hi. Lentheina ah chuan hih sum tarn tak lut a hi. Appu lunggel buaina’n a dim hi. Thil 
dawt nawpna’n a dim hi. Dawt nawpna lunggel ah a dim ziak in, a dawng kit hi. 

- Zilsaktu, Lentheina in kichuang leh bangzat mawng mawng a lut diam? 

- Tampi lut in a, sum a lawm lawm in lut in a. Khawvel hawina haw hih en ing ka i 
ti leh chuh sum tawmcha-cha kikhit tak ah mat ngai phawt a hi. 

- Appu a thip hiat hiat thei tapua’h, a hiat nawp ziak in, khawngai man lo in a hun 
dawngkithi. 

- Zilsaktu, hi lehle bangzat mawng mawng a lut diam? Appu hiat nawpna ah a dim 
thak ziang chuh a mu in Zilsaktu chuh a lung a dam hi. Khawtuana tawh kitawn in a hun 
dawnhu kit hi. 

- Tak tak ah nang lentheina ah chuang ah khawvel ah gam fang leh a hawinate hih 
mu la nuam em? Zia chuh a hi leh sum khawl khawm pan in la, tunung ah la hung let phat leh 
la chia theina ding in, nangma’n la hiat tak sa gual in, Pelen chan kuang ah la chuan leh seki 
khat a lut hi. Zilsaktu thugen chuh hiathiam ma ma hi leh kilawm in Appu chun a hun gen hi. 

- Ke’n ka hia’i, Zilsaktu(Awja)! Gawtawp chan tunna ding ah sakawl gari i chuan 
lehmakhaiahia’, 

khawpi chan tunna ding ah bus ah i chuan leh cheng khat leh makhai a lut hi. Zia chuh a hi, 
khualzin i ti chun sum tampi lut a hi. 

America ah chia ta le hin bangzat bep a lut ta diam ti chuh ngaitua lechun. 

Appu chun kinepna lunggel khat nei in ngawlhuai tak in a hun dawnhu hi. 

- Paisa cheng zakhat kinei leh a hi thei diam? Appu’n lungthim thiangtho tak kawma 
a thil dawt chu Zilsaktu chuh a nui a ja ta a hi. A gen kit ah. 

- Appu kua macha’ n nang chuh lenna chuanna di ticket a thawn in hun pia pua’ n a. 
Zia mun chuh chia’ng ka la ti leh sum cheng sang guk sang sagi bek la nei ngai a hi. Sum zia 
jat jat chuh la in sung van zosia zuak le chun le ting zo pua’n a. Chun, rocket chuang le chin 
sum a lakh a lakh ah lut ding a hi. 

Appu kinepna zosia bei ta a mu ziak in a hun tilkho kit ta a hi. Appu kinemlo in um ziang 
ki’n. Zia haw chuh a hitheina di lampi pakhat a um hi. Awzapu kamsuak chuh a hiat in 
Appu maisua chuh a hung al deu ta’i. 

- A lampi mawng a um Zilsaktu(Awzapu)? I, lampi a um hi. Lekha ha sim in sim le 
chin sorkar in la chiana di paisa hun pia ding a hi. Ahi‘n, tu hin nang chuh lekha la simna 
ding ah chun, sum tampi lut nalai di a hi. Awzapu holimna chuh Appu’n lunglut tak in a 
ngaithazinghi. * 

- Paisa kiti hi thil muhak ma ma khat a hi. Thil zosia hih paisa lutna ngawn a hi. La 
pa kiang ah hitin gen in, ‘kei a ding paisa ei khawl piak in,’ ti in. La pa chuh sum mangtam 
mi hi lo ding in, Ama’ n nang lekha simna ding leh tunung leh nang a ding ah sum seki makhai 
ah pat in a lah khawl ding a hi ti’n. La pa’n a pawimaw lo lo ah sum a mang sek a h’em? 

Appu chuh zilsaktu thugen haw chuh a hiat in thip bekcha in a um ta hi. A mai sua 
chuh kisikna in a dim ta hi. A mai kunsuk in a da dawk ta pua hi. A nik a puan gi takte, 
lekhabu a suksiatte leh a nekthei nekna ah a sum mat zaw zosia a leng 

in a geldawk suak ta hi. Zia haw zosia chuh a geldaw phat ah chun a mit ah pat mitthi a 
hung pawt ta hi. Appu umchan chuh a mu in a awzapu(zilsaktu) chun, Appu chuh ngaina 
tak in a kawi ta hi. Zia ni ah chun Appu maisua chuh suangmantam tuichung neucha chung 
ah chun suangmantam neucha vak gual in a kimu ta hi. 


- DAWTNA - 


1. Appu bang gual mi a h’em? Appu umna khua ah pat chuh khawpi ah chia di hi leh 
bangti chia di a hi em? 

2. Appu naupang phalo a hi ah khan kua’ n a panpi em? 

3. Appu pa’ n bang a ti leh Appu chuh Zilsaktu khut ah a kawi a hi em? 

4. Appu pa’n bang bawl ding ah awzapu in ah chia ah’em? Zilsaktu/Awzapu chun Appu 
pa tawh a kihona gual in Appu kiang ah bang a gen em? 

5. Appu in bang a ti leh lenna ah chuan ah gam fan nawpna lunggel nei thei a hi diam? Ama 
lunggel haw chuh a guitun theina ding ah awzapu in bang gual gual thu a hil em? 

6. Zilsaktu thugen haw a hiat phat ah, Appu bang ziak ah kinepna bei ah um ziang a hi em? 

7. Zilsaktu’ n bang gual ah Appu chuh a hiat thiam sak ta khah? Appu tuanthu ah pat hih, 
a ziaktu’ n ‘suangmantam gam tui kual khum gam neucha ah suangmantam neucha vak 
gual a hi’ a ti hi bang ziak ah a ti a h’em? 


THUMAL KHENKHAT LEDAWNA 


Suangmantam 
Tuikualkhum gam 
Zilgai 
Mun 

Spaceship 

Rocket 

Palen 

Gotapdu 


- Suangval thil mantam ma ma khat. 

- Tuip in a kual khum gam 

- A phatna ding ah hil 

- Sialkawp ah ‘pun’ bawlnading ah a bawl bailamna 

- Van awng ah leng milling siamte 

- Van awng ah lentheina haw sang ah hat zaw. 

- Gamkhat mingo 

- Gamkhat mingo 

ZILLAI-4 

MITHAIZUAKPA 


(Zia tuanthu chawm hih Bhakbati Prasad Bajpeji in ‘Mithaivala’ kiti Hindi ah a la 
ziak Vaiphei pau ah kiletdawk a hi. Zia tuanthu ah hin a cha sun ta pawsal khat lung gimna 
thusim khat a sut hi. Zia mipa chun, khawpi sung ningkawm ningkal zosia chia ah chapang 
kihelna van, thei leh mithai a zuak hi. Ama chun chapang zosia chuh ngaina tak in ama cha 
gual in a bawl pha hi. Chuti chun a thil zawkte chuh kim an tak tak in chapang zosia chuh a 
pia sek hi. A chang leh le a thawn po in le a pia sek hi. Zia tuanthu chawm hi’n, nu-leh-pate 
lungsung ah a gendaw lo lungsiatna lunggel a taklang hi.) 

Veng tin khua tin ah vak tawl tawl in aw nem tak mai in a kiko ah, “Chapangte 
lungthimkipak sak, kihelna van zuak!” 

Paumal ting lo hin mite lungthim khawi ma ma in, a lasak chuh a hiapha zosia’ n 
kisum zawna a nei puau hi. Lungsiat umtak mai la bawng khat hi a hiat tak ua leh a kiang nai 
ah in umte lungthim chuh a khawi thei ma ma hi. Nupilate’n a cha senu pai in, puanzak( 
parda) hawk in insawng hulliap(varanda) ah pat in nuailam a hun en suku hi. Vengsung 

lampi vel ah a lah kihel changpang haw 
chun a nung a zui seku’i. Zia tak chuh 
leh, ama chuh kitung in chapang kih elna 
van haw chuh a et sak sek hi. Naupang i 
ti haw chuh kihelna van dawi ah ngawl a 
hiuhi. 

Amau haw chuh a malam ah tai 
in., sum a va lau ah, chuleh van chuh a 
en seku’i. A dawi khatu chuh la dawk in, 
‘ ‘Zia hih bangzat man a h’ em’ ’? Chapang 
dang khat in le, kihelna van khat khai 
dawk in a mit ah hawi tak a en in kei in 
zia hih ka 

dawi hi. Bang zat man a h’em? Kihelna van zuakpa chun le chapangte mai no dik diak taw 
chuh pha takcha in a en sek hi. Nu leh Pate in a chateu a ding van a hun chawu ah, a piak 
taku leh chapang kipak ma mate chuh a mu taku leh a lungu a dam ma ma hi. Zia kipakna 
mel chuh a hi ki helna van zuakpa’ n a chan chuh. * 

Jai Bhadur chate le ni khat chuh kihelna van chawi in inlam ah a hung kileu hi. 
Amaute ni min chuh insung mite’n Chunnu leh Munnu ti in akou’i. Chunnu in ama kihelna 
van chuh etsak in a gen hi. Ka sakawl hih a hawi hi lo a h’em? Munnu’n le ama saipi lim 
chuh dawmsang in kei a hih saipi a hi, a hawi dan dan hih. Chapangte ni chun amau van gel 
sakawl lim leh saipi lim chuh pai in in sung ah chun awi vel vel in a kihelu’i. Chapangte ni 
kihel chuh Annu Rohini chun sawt deu a en hi. 

A tawp ah chun amau chuh a ko ah hiti hin a dawng ta’ i. Chunnu,Munnu la kih elna 
van hawu chuh bang zat ah la hun chawku a hi em? Munnu in a dawnhu ah, ‘paisa ni bep, 
kihelna van zuakpa’n ei piak malam ziang a hi.’ 

A cha thugen a hiat phat in Rohini a kigel vawng vawng ah - Bang ti van a hi ta’m? 
Zia bang man tawm ah a zawk mai hi. Bangma a lawk le um pua’ n a. Chapangte chuh lah 
a van a pia ta ngal ah, thil khat um hi’n a. Zia chuh ama bep lunggel a hi. Insung na a sepna 
lam in a kile kit ta’h, a ban le a hia pha kit diak ta pua hi. 

Tha guk zo nung a hi ta’i. Theile (lilu) zuakpa thu chuh khawpi sung mite holimna a 
hi ta’i. Kua a h’em khat chun hiti’n a hun gen hi. Mi danglam a hi. Theile mut ah ama pha 
ding a um pua’i. Theile mut in la a zui in a chia sek a hi. Theile a zawk leh lah khat ah paisa 
ni ni ah bang chuh phachuam ding a ta’m? Pawsal khat hin mi a hung dawng ah, ‘Theile 
mutpa chuh bang gual mel pu a h’em? 

Ke’n lah khatveicha le ka mu kha nai pua’i. 

Khangdawng nalai mamakhat ahi. Akum 
a tarn tawp in le kum sawmthum leh khat, 
mi a hi leh hi bep in a, Mi sapa deu, mi 
ngo a hi. Dial eng kawp a hi. 

A masang ah kih elna van zuakpa 
khah chuh a hi pua’i maw? A masang ah 
le ki helna van a lah zuak ah a h’em e? “I, 
nang hung gen dan, taksa puak leh chapan 
upat dan chuh tawh a kituak hi. 

A chuti leh, ama khah hi leh a 
kilawm ta hi. Zia gual ah chun, Theile 

zuakpa chungchang chuh holim a hiu hi. Ni cheng leh khawpi veng sung lampi tin 

ah ama aw lungsiat um tak chuh hiat a hi. Chapang haw kipak sak Theile zuakpa a hi. 
Rohini in leh Theile zuakpa aw git chuh a hia ta’i. Ama’n, kihelna van zuakpa khah a hun 
geldawk kit hi. A lungthim in hihti hin a hun gen hi. - Kihelna van zuakpa khah hihti gual ah 
hin la sa kawm kawm in kihelna van a lah zuak hi. Apawsal Bijoy Babu kiang ah chia in 
ama’n a lah gen hi. Theile zuakpa chuh hun ko lut tia. Chunnu Munnute a ding vak chawk 
piak tiam ka. Ama zialam ah hin hung kit lo maithei a hi. Chapangte ni le kihel in a pawt 
dawktauhi. 

News sim ah um Bijoy Babu in mai ah a hung pawt dawk in Theile zuakpa chuh a 
vak dawng ah, “Lawipa, la Theile haw chuh bang zat zat la sak a h’em?” Zia hun ah chun, 
chapang tarn tak in ama chuh a tuam ziangu’i. Nunnawp khat a hi. Lampi’h a lukhuk 
khiakthak lawi, kihelna mun ah kengtaw nusia lawi, a tawka a kikawl deu ziak ah khetha 
vang vang lawi a umu hi.. 

Kihuam man pua kha’n a, ti hileh kilawm tak in, a hatu naw thethu kawm in Theile 
zuakpa chuh a tuam ziang tau hi. Chan phak lo di lau ma ma in hih ti’n a genu hi. - Kei in le 
Theile chaw ding ka hi, kei chuh zia hih ka dawi hi. Zia mun chuh a chiak thasan ziang hi. 
Chapang husa lai lai ziang git chuh a hiat in Theile zuakpa chun nuam a sa ma ma’i. Chapang 
zosia chuh thip sak in hih ti’n a hun gen hi. Alah khawngaiu in, khawngaiu in, la leng keiu ah 
hun pia ding ka hi. Pakhat chale a chang lo um lo di la hiu. Ka Theile hun puak hih sawmnga 
leh thum a hi. Aban ban in hun pia ing ka. Babuji bang a h’em la gen chuh? Bang zat a hi... 
? Aman chuh paisa thum thum a hi. A hi’n lah, paisa ni ni ah hun pia ding ka hi. 

A thugen chuh a hiat leh Bijoy Babu a nui a za thim hi. Ama’n hih ti’n a ngaitua hi 
-Bang gual ah mukthiam a hi ta em? Mi zosia kiang ah zia zat ah hih zuak tho ah, kei kiang 
ah tawm deu ah zuak gual tak ah. Van zuakpa kiang ah chun a gen ah. “Nang haw 
sumkawlvei haw hih zuauthei gen zawngsak gawp la hi tau hih la’m. 

Theile zuakpa chuh a kindawt ziang hi. Ama’n hih ti’n a hun gen hi. - Zia van man 
hih nang in hia pua in lah. Achawtute geldan in a zuaktute’n paisa tamt ak tak akilaku hi. 
Dik tak ah gen in a man hih paisa ni ni a hi na hi. Zia van haw hih paisa ni ni’h khawitak in 
le mu pua’n lah. Keima’n Theile sang khat ka siam ah, zia ziak ah chun zia zat ah hih ka 
zawk thei a hi. Bijoy Babu’n a gen ah - Apha hi, a pha hi, hun ka nei pua hi, pani ei hun 
pia’n. Theile pani chuh chawi in Bijoy insung in a lut ta hi. Theile zuakpa chuh zia tak mun 
ah chun sawt deu chapang kiang ah chuh van a zuak hi. Rawng chuam chuam a hi. Chapangte 
chuh amau dawi dan dan chiatu a pia hi. Ama chun amau haw chuh a ngaina’ h, a dawi danu 
le a hiat piak hi. Ama cha tak tak gual in amau haw zosia chuh a ho sek a hi. Bawipu, 
bawinu nang zia hih kilak in. B awishi, kawmla rawng hih hawi in a, paisa ka nei pua’ i la ti 
em? La nu kiang ah va la in, a lah ngak ngak ziang ing ka. Tangval paisa la hun chawi ta’m? 

Hih, hih, kilak in, nangu Theile chang lo la um tapua nau maw? Ehei! Nang, la nu’n paisa 
ka nei pua’ i a ti mawh? Hih hih kilak ziang ah khai leh a hileh ‘kei le chia kit ta ing ka aw. 

Chuti chun, Theile zuakpa chun chapang haw ah pat mangpha kilak in zia tak mun 
chuh a nusia ta’i. A bawl ngai gual in Theile mut kawm in a chia ta’i. Chapang haw chun 
ama chuh enzui in a um den tau hi. 


(3) 

Tuni in chuh Rohini a in ah chu zing kawm in theile zuakpa in chapang haw kiang ah a 
thugen zosia chuh pha tak in a lah ngaitha zing hi. Ama chun a ban le a ngaitua zawm zel hi. 
Ama hih mi pha tak a bang hi. A van zawk haw le a kimat thei siat hih tawh. Ama in 
chapang neu haw le lungsia tak in a bawl hi. Tizia a um lo ziak ah vak vel ah van zuak mai 
ahidiam. 

Hin theina ding ah bang a h’ em khat bek bawl di him a hi. 

Hun chawmkhat a lah hiat khak taklo nung in ni khat chuh Rohini in Theile zuakpa awgit 
chuh a lah hia kit ta hi, ‘Chapang haw kipak sak Theile zuakpa? 

Ama aw a hiat phet in Rohini chun a kam ngei in a hun gen ta hi - Ama awsuak hih lungsiat 
a um na lawm lawm e! 

Ni bang zat a h’em sung Rohini in theile zuakpa aw git lungsiat um tak chuh leh 
chapang haw tawh lunglut tak ah a holim khawmteu haw chuh a lungthim in a lah hiamil nai 
pua hi. Tha tarn tak a chia ta hi. Theile zuakpa chuh a hung ta pua’i. Rohini lungthim a le a 
lahmang hialta’i. 


(4) 

Tha giat sung ting set a va um mang zaw nung in mithai zuak khat a hung phut kit hi. 
Phalbi laitak a hi. Rohini kisil zo pan a sam hulna ding in insawng hulliap, simen tuang ah 
nisa khawna’n a kichu hi. Zia pet ah hin a nuai ah vengsung ah kiko aw a hia ta’i. Mithai 
,zuakpa aw chuh a hiat ngailo a hi pua hi. Kin leh mawl in, innuai lam in a kumtha ta hi. A 
pawsal in ah a um lo kal a hi. Atekpi, teksia vang a um hi. Rohini’n a tekpinu kiang lam hun 
nai in a gen hi. -Hepi Chunnu, Munnute mithai ding chawk piak ing ka va pawt in vak ko 
lut mai di la h’em? Keima kitawllut deu in puanzak(parda) lia in um ing ka. 

A talpinu le va pawt dawk in, ‘mithai zuakpa zia tak a hi le hung lut in’ ti’n a vak ko 
ta’i. Mithai zuakpa le a kiangu in a hung lut ta’i, Ama’n, ‘‘Henu, mithai bang zat hun pia di 
ka h’em? Mithai chi chuam chuam ka hun pua hi, a rawng chuam chuam -a san, a eng, a 
sanlau, kawlha rawng a thukthim haw le a pang hi, a tui ngawnchang a hi, la ka mu in muam 
le, chinule mawk bei lo ding a hi. Chapang haw 

in dawi tak in a ne seku hi. 
Hitang thim haw le pha ziang a 
hi. Paisa khat ah chang sawm 
leh guk, hun pia ing ka. 
Teksepi’n hih ti’n a hun gen hi. 
“Sawm leh guk chuh a tawm 
talua chuh la’m, nangle! 
Sawmni leh nga hi he aw?” 
Mithai zuakpa’n,”A’i pua’i, 
henu zia sang ah tam zaw vang 
ka pia thei pua’ n, tampi ka piak 
a hi ta’i. Zia khel hih chuh ka 


pia tam thei ta pua hi. 

Rohini le a pi kiang in a um ta hi. Akiho petu chun hih ti’n a hun gen hi.”Hepi, 
kiman tak ah ei piak a hi ta hi, paisa li man chaw in, zia hi’n paisa a um hi. 

Mithai zuakpa in mithai a sim pan ta hi. Cheng li man ei piak leh sawmni leh nga 
hilo lehle sawmni bek hi leh la, nangle? Ka tek tak tawh nangu kidek haw chuh ka ha 
thiam-pua’i. 

Zia chuh a vak gen zaw ah chun teksepi chun a muk vuai ziang ta chuh a vak ka’ n 
a vak nui thim hi. Rohini chun a talpinu kiang in- “Hepi, zia khawpi ah hih a hung kha ngai 
em vak dawng tia. Ama hih zia mun ah hih um kha mi vang a hi pua’i.” Teksepi’n zia chuh 
a hun dawt guat laitak in, Mithai zuakpa’n a hun dawnhu masa ta’i-”A khatveina a hi pua 
hi, a masang in le ka hung kha ta hi.” 

Rohini’n le puanzak lia ah pat in a hun dawng kit ah-”A dang ah le mithai ma hih a 
h’em la la zawk, a hi loleh, a dang van la lah zuak sek em?” 

Kipak thim, mak sa thim, kigingla thim kawm in a hun dawnhu hi - “Zia masang ah 
hin Theile ka hung zuak ah, zia masang sawn ah khan kihelna milim van ka hung zuak hi. 

Rohini ginchak haw chuh a dik ta’i. Tu hin ama kiang ah dawt nawp tam tak a nei 
ziak in a kisum zo talo a hi. A dawng hi, - “La thil bawl hih bang le a pha chuam na’h a 


h’em?’ 


Ama in a hun dawnhu kit hi - “Bangma talua’h ka pha chuam pua’i. Nek kham 
vang a hi na’i. A hi’n zia na a hi, keima’n thamuang tak leh lungawi tak ah ka um theina a hi. 
Bah’em ti phat leh gen thei lo khawp in nawpsakna a hung um sek a hi. Zia chuh a hi 
keima’n ka dawi pen chuh.” 

“Bang ti dan em? Zia chuh ka hia nuam ma ma hi. Tuni hih hun chia sa phachuam 
lo di haw bang di a hi em? Zia haw chuh hia lechin nang in le nuam sa 

pua’nla.” 

Ka hia nuam ten ten ziang hi, ka ngak zo ta pua’i. Bang a ti leh lungthim ah lung 
muanna la nei thei a h’em? Keima le keiu umna khawpi ah chun mi min chiacha khat ka lah 
hi ve ah, ti in mithai zuakpa chun a hun gen ta’i. Aban le a hun gen zel ah, in leh lo, gari, 
mite ngaisan panna, suak leh sal nei in ka lah um hi. Bangma ka lah tasam pua’i. Khawvel 
nawpna ka lah mang hi. Zi leh cha le ka lah nei hi. Amau haw chuh mi sang sang ah mel pha 
zaw le a lah hiu hi. Amau haw mel mai chun le ei lung awi sak zo ma ma hi. A mit ah a chate 
mel a lah mu ngailo mi tarn tak ka tuak kha ta’i. Chapang haw hawidan chuh kihelna sana 
tawh bang a hi. Amau haw kihel haw chuh insung a ding in hinna a lah hii. A danglam a hi, 
hun kihei zel dan hi! Lila tawh bang a hi! Tuhin kuamacha a um talo a hi. Thi lah ka thi thei 
ziang pua’h, chapangte chuh hawl ah vak vak ziang ka hi ta hih la’m. 

Ni khat tei chuh, zia laitak, a hi lo leh khawi laitak a h’em in a lah um in au. 
Khawitak mun a h’em in a lah piang ngei in au ti hih ka taksang hi. Hih ti gual ah ka um zing 
lai ah hin, ka chate mel ka gel dawk sek hi. Mite lak ah kichawm kidiang ah a lah kih el ding 
in le ka kinem sek hi. Zia hih a hi keima’ n ka tuak khak ka thil dawi chuh. 

Rohini’n a mu’i - Mithai zuakpa mitte ni ah pat mitthi hung vatha haw chuh. Zia pet 
ah chun, Chunnu leh Munnu a hung tung tau hi. Rohini keng chuh kawi in, a puan chen tu’ n 
a gen ui. Henu! mithai ei pia in! 

Kei kiang ah kilaku in - Apet tak ah chun mithai zuakpa chun mithai chun ni hun la 
dawk in chapangte ni chuh a pia ta hi. 

Rohini in sunglam ah pat paisa a hun sep dawk hi. Mithai zuakpa chun mithai 
thingkuang chuh a lu chung ah kawi dawk in a hun gen hi - Tuchung chuh paisa la lo di ka 
hi! 

A tekpinu chun a gen malam hi - khawngai in paisa hih chawi in, ti in! 


-DAWTNA- 

1. Kihelna van zuakpa la sak a hiat taku leh Numei chapang haw bang a ti seku em? 

2. Jai Bijoy chate kihelna van chawi ah in sung ah a kihelu a zinu’n a mu leh a chate kiang 
ah bang a dawng ta kha? Amau haw dawnhuna anu in a hiat phat leh bang lung a gel 
em? 

3. Rohinin Theile zuakpa aw a hiat leh kua a gel dawk em? Ama’ n ama kiang ah bang a 
chaw em? 

4. Bijoy Babumitmu in Theile zuakpa kha bang gual mi in a mu ta kha? 

5. Rohinin chapang kihelna leh thil zuakpa kha bang a tia a hiat dawsek a diam? 

6. Mithai zuakpa hung kalsuan lut a pat chapangte kihelna zuakpa hinkhua thusim a pawi 
mawte bang bang lahe dawk thei em? 


THUMALNEUKHATLENA 

Theile - Gua ah kisiam mut ham. 

Puanzak - Bang ahemkhat liadingakijakpuan. 

S at - Inchung, B uilding inchung kisang. 

Mangpha - Kikhenna 

Bidhi - Vang 

Bapuzi - Kua tawh bang pawsal khat zataka kona. 

Lungkichawk - Lungthim, lunggel mumal um thei lo khawp ah um. 
Dangnal - Gen theite' n ziang. 


HETNAPATEP-2 

MarkAlenga- 50 
Ahun minit - 40 

1. KAM IN DAWNHU IN 

(a) . Appu chuh apa'n bang a ti ah a vawk a h'em? 

(aw). Bang ziak ah Appu chuh a zilsaktu kiang ah a lah chia a h'em? 

(b) . Mithai zuakpa chun a masa khah bang a lah zuak em? 

(ch). Theile zuakpa khah bang gual ah kiko in Theile a lah zuak em? 

(d). Mithai zuakpa' n paisa khat man bang zat a lah hi sak em? 

2. ZIAKTHAW IN DAWNHU IN: 

(a) . Zilsaktu’n bang gual in Appu nungchang a lah siampha em? 

(aw). Appu nungchang ziak in 

(b) . Mithai zuakpa chuh bang a ti leh mun tin ah vakvel ah thil bang a tia zuak vel a 

h'em? 

(ch). ‘Khawngaiphawtinpaisahikilakin’ Ziathu hi kua gen a h'em? Kua kiang ah a 
gen a h'em? Bang a tia a gen a h'em? 

ZILLAI-5 

HIROSIMA 


(Khaw vel kidopi Pakhatna khah kum 1914 
ah pat 1918 chan alahkidou’i. Ziakido (gal) khah 
nidanglai kido gallian a hi. A hi’ nlah, 1939 ah pat 
1945 chan khaw vel kidopi Panina kha kidona thak 
huaisia tak a lah hi ta’i. Zia lai ah khan matchak thak 
thak ti chuh -Tank, Lentheina chu leh Bomb hat tak 
tak a lah mang tau hi. Socialism dawi gamte - 
Germany, Italy, Japan (Exist power) chuh leh 
Democracy kivaipuakna dawi gamte -United Kingdom, Russia, France, U.S.A. (Allied 
force) kitite kidona gal thupi tak a hi. Allied forcete’n Germany a nuaisia zawu in Japan le 
nuaisia di gua’n hapan in a pangu hi. Kum 1945 in U.S.A. in Japan khawpi Hiroshima ah 
Atom Bomb khat a lah khiau hi. Zia khawvel chanchin bu ah zia gual bomb hih a masa pen 
ahi. Japan chuh kintak ah a matchaku kawitha’h kido haisan ding in a vauu’i. Ahi’nlah, a 
haisan nawp diaklo ziaku in a ni thumni August 9,1945 in Japante Nagashaki kiti khawpi 
ah Atomb Bomb khat akhia kitu hi. Akhelam a mi tamtak thibe kit ding utlona ziak in zia 
tha ma tarik 14 ni’n Japan in bangmacha a ziak um lo in U.S.A khut ah a kipia tau hi. Zia 
gual ah hin, khawvel kidopi panina chuh a lah kichai thei a hi. Zia thu ah hin, America in 
Atomb Bomb akhiak ziakua mihing). 

Atomb Bomb kikhiak masang ah Hiroshima dinmun bang gual a lah hi em? Lui a 
nak ah pat hung luang a thianglo - a gi leh piaunel in a vuk khum Ota lui luang lutna mun ah 
Hiros hi ma kiti khawpi hih siam a hi. Chugoku leh Sikoku gamsung zosia lak ah galvan 
siamna khawpi lianpen Hirosh im a hih a khangto ma ma hi. Allaudin thaumei thil hithei ah 
pat mit phetlo kal ah khawpi hih khang phut ziang a hi pua’i. Hun sawt tak kum za thum leh 
sawmnga lut ah khang tarn takte khawsa-ul ziak ah a lah um khawpi a hi. Amasa pen ah, mi 
a lah chen Iona mun gam awng ah a lah um mun a hi. Mite’n a siamu leh pathian a suak hi 
ti gual a hi. Hunte chia zel in, khawpi chuh District Head Quarter a hung hi ta’i. Khutthiam 
thil leh sum dawnna 

lam in kintak in a khangto hi. Zia ban ah chun, sepaite umna munpi pawimaw le a hung hi’i. 
Thiamzilna lam i et leh le Japan ading in mun pawimaw tak a hung hi ta’i. Thiamna sang 
zilna munte, Hiroshima Higher Secondary pang in, zia mun ah hin a lah um hi. Hun sawt tak 
lut ah a lah kisiam a hi ziak in mite’ n thildan pani’n a lah muu hi. Lampi khawpi Hiroshima 
leh lekha thiamna khawpi Hiroshima tite a hi. China tawh a kido laiu in Japante office, 
sepai miliante umna zia khawpi ah hin a kichawn lut hi. 

Japan in tuipi chung ah gal a do phatu leh sepai tarn takte umna mun leh chawlna 
office munpi Hiroishima ah a hi.Kum 1930 nunglam leh galpi sung in zia khawpi hih thik 
lam khutthiamna lian nasa tak in a khangto hi. Japan sorkar thupiak dung zui in thilsiamna 
khawl zosia chuh galvan siamna ngawn in a mang tau hi. 

1945 August tank 6 a lah hi. Zia ni chuh Seppat ni a lah hi. Zingkal lam vante chuh 
a dum in thiang sit set in a kimu hi. Nipi(Kalen) kimtuk laitak nisa chuh a sang to tiat tiat 
ta’h, chawmlo in a sang to ta hi. Ani masa zan ah chun chunglam ah pat bomb a hung 
kikhia diam ti in zankim nunglam minute 25 ah chun Siren(kiginna thilgi) ngaitak in a hung 
gi’h, mi zosia chuh a lauthawng gam tau hi. Dak 2 minute 10 chan in bangma thu a um ta 
pua’i. Dakkal bangzat a h’em sung mipite a imut zawu dak 7:9 in Siren a hung gi kit vung 
vung hi. Mi zosia mit phang kawm in a tho chiatu in, kuaksung in a kisel sau sauu’i. Zia 
chuh America lenna sangtak ah a hung len ziak a hi. Zingkal dak 7:31 ah pat in khawpi mite 
chuh lung muang in a um thei kit tau hi. Zingkal ante ne zo in mi tarn zawte chun a nisin 
nasepteu a pan kit tau hi. Bomb kikhiat di ni chet hin, Hirois him a ah mi umkhawmte hih a 
tarn ma ma ziangu hi. Khuaibawm ah khuaiva Iuntak, a gual gual ah chia tawh a bang 
ziangu hi. Hiroishima khawpi ki m ah khawpi leh khawcha ah mi umte hung khawm in 
insawng sia tate suthiangte chuh a hung kithuapiu hi. Sepai 40,000 pang in a mi um zat 
chuh 350,000 chungJam hi ding in ginchak a hi. Zia ni ah hin Middle School ah kai chapang 
mi 8.400 vang sia takte chuh le insawng sia suthiang ding ah chun a mangchau hi. Zingkal 
dak 8:15 chun Ota lui ah pat sim-sualam metre 300 lam gamla ah um Sima hospital chung 
leitual ah pat metre 580 vel sang ah pat in khawvel a ding ah a masa pen di’n, Atomb 
Bomb chuh a lah puakzak ta’i. Leng gual ah mi tarn ma mana mun in bomb chuh a puakzak 
sak tau hi. Zia bomb siamna hin thil chi khat, Uranium - 235 mat a hi. Zia bomb hih a siam 
tilu ah chun ‘mi gawngpa’ ti’ n a lah kou in, a hun siam zelu leh a mel a hung danglam zel in, 
‘chapang neu’ (little boy) ti’n a hun ko kitu hi. Atomb lailung vel haw chuh khut siam ah a 
sukkeku leh, a pet pet in atomb maktaduai bangzat a h’em hung puakzak kit in lau um, 
timul thaw um hat tak tak a hung pawt kit hi. Meisa vak leh git ngai ma ma kithua, thigua hat 
tak mai in a mut hi. Bomb puakzakna mun centre chuh Hypocentre ti ah hiat a hi’n, thil ha 
siatna leh manthaina zialai tak mun ah hin a huaisia diak hi. 

Mihing, insawng, leh lampi-lei hawi tak tak a lah umte chuh mu ding khat le a um ta 
pua hi. Hiroshima in siatna leh haksatna huaisia a tuak hih a tepi di a umpua’i. Linling, 
tuilet, meitang (volcano) puakkek a pangaite haw hih bangmalo mai ah ngaih a hi. A ziak 
chuh, mitphet kal ah thil zosia bei phut ziang a hi. 



Atomb Bomb puakzakna mun ah thigua satdan leh a puakzak ziak ah hung um 
meilawm lum satdan chuh degree mi ll ion celcius khat chung a lah hi. Hypocentre in a huap 
sung leichung hun chawmcha sung satdan chuh centigrade 3000 ah pat 4000 chan a tung 
hi, ti a taksangu’i. Hypocentre i va nai a h’em, i gamlat a h’em tak leh thil leh van a suksiat 
kikhiak dan chuh mu leh hiat thei a hi. Mun khenkhat ah in sakna ding seramic tiles haw 
chan le a tuitha ziang hi. Granite suang haw le khizak in a kang suak ziang hi. Inmai ah um 
nik leh puan chuh leh puansawpte’n a gam ding ah a photeu haw chuh le meigui um hial in 
a kangtum vek hi. Rail lampi leh lampi ah kimang thing haw le a kangtum hi. Lei chung ah 
kek thing haw zosia le a kangtum hi. Jawrawujaw lei vai haw le meisa chun a hul in, a kang 
suak vek hi. Chuleh, a limteu haw chuh a gual in lamliam kawilas ah chun a lang hi. Kua pa 
a h’em khat chuh mi ngak in Bank insawng chung ah kawt kihawn a ngak pet in mei hu sa 
chun a hul phat in khua hia lo in a puk ta’i. A kiang vel ah suang um zosia chuh a vam tawl 
bem bum ziang hi. Mite chut chutna nung haw chuh a vawm del dul hi. In chipna ah pang 
naupang khat chanchin lungsiat um tak khat a um hi. Ama min chuh Sigeru Orimen a hi. 
Ama chuh Hiroshima Junior High School ah kai a hi. Ni cheng leh ama leh a lawite zosia 
chuh in sia haw, in van sia thak lumlet ah mat in a umu hi. Bomb khiakna mun ah pat metre 
600 ah gamla a hi. Zia ni chuh hiamil ngai ngai ta pua’ ng ka. School mai ah zingkal assembly 
bawlzaw in room sung ah kichu’n nasepna mun ah ei pui dite ngak ah ka umpetu a hi. Hiat 
khawl lo in ka lawiteu pakhat chuh tukvan ah pat a hung kiko ah ‘B-29’. Zia hun laitak ah 
chun vak, ha vak ah vak mai hin ka mit chuh a hun sal ta’i. Phutlut in insawng chuh a hung 
chim ah ka lengu in ei delden ta’i. Bangchan bep khawhelo ah a lah um ka ta’m ka hia 
pua’i. Khua ka hun 

hiat phat ah chun ka tawi thei ta pua’ i. Ka mai leh ka khut a liam ziak in na ka sa hi. Ka ha 


a dawk lam zosia a lah 
pul suakkei ta’i. Chuleh, 
ka puanak chuh thisan in 
a kidia hi. Kc'n le, ka ha 
pet in ka tumpi’ h kithawl 
in tual ah chun ka vak in, 
thi leh nang in thil bawng 
leh bai lak ah pat chun ka 
lu ka tung dawk thei ham 
ham hi. Mu ding ah 
kilawm sekul in thasang 
ah chun, a bawng a bai 
ngawn chuh ka mu ta’i. 



Mit hak kawm kawm in mang ka nei ta’ i Mun gamla haw chuh mei tuisuagiat a chang ta’ n, 
lau in kakithing thing ziang ta’i. Neucha-cha ah kitawl tawl in, a tawp a tawp ah chun kei 
chuh van sia haw lak ah pat chun ka hung pawt thei khawng ta hi. Chun, awn duai duai 
kawm in ka hung ta’i” Ama nu chuh ama hawl in a hung hi. Zianu chun mi a pangai sang ah 
a leni ah li’ an zaw naupang khat hi a tuak kha’ i. Chun, tiffin carrier khat naupang chun a 
ngawng in a awk hi. Meikak ziak ah a mel a ki ha san bek ziak in ama hingtu ngei ngei, a nu 
chun a hia thei talo a hi. Tif fin box a aw ziak chauh in a nu chun ama cha a hi chuh a hiat thei 
bep a hi. Ama’n a nek taklo nekthei haw chuh vawm let-lut in a kang hi. 

A bomb puakzak phat in Hiroshima khawpi chuh thigua’n a nuai ta’i. Apuakzakna 
tuam mei gual ah a sat tak ziak in a kimvel ah um um a hu zosia chun zia laitak mun ah chun 
a hung lenglut tau hi. Thigua sa haw chuh ah kitattua suak kei tau hi. Linling kihawt tawhbang 
a hi. Epicentre ah a kiha haw pen ah, Hypocentre mun ah second 10 sung ah thigua hatdan 
tangpi kilometre 3.7 a hi. Zia mun ah a lah um thei leh van zosia a sia a bawng ngawn a hi 
ta’ i. lnsawng sang leh lian tak takte a min mai ah um a hi ta' i. Thing ah kisa in haw khat leh 
tilo a dang zosia chuh a sia vek hi. Suang kisung ah kisa inte a hasiat zaw hi. Tukvan haw 
le a frame pum in gamla tak tak in a leng mang hi. In a sia lo chasun sung ah van umte zosia 
a kangtum zo ah, a sia tawh a kek, a bawng lo a um pua’i. Chawmcha’h gen in, khua 
lailung kilometre 3 sung ah um, insawng zosia za ah 85 chuh a bawng, a sia, a chim ngawn 
a hi. Mei in a kakthei thil zosia chuh vut a suak suak hi. Meisa hat pen in a sukkhak van 
zosia hak kiawmtui gual in a tuitha suak hi. Hypocentre mun ah pat kilometre ni sang ah um 
munkhat vang vang chuh thil um zosia kang in, lo kihalna nung a bang hi. 

Hiroshima ah thiltung, haksatna tuni ah hing leh dam ah umte’n, i hiatmil thei lou chuh, 
mi tarn takte mitphet kallo ah a lah beite khah a hiu hi. Khawvel in zia nikhua bep ah thi, 
Japan mipi chuh nuai(lakh) ni leh sang sawmgiat chung chuleh, sepai sang sawmli a hi. A 
pet pet ah thi ziang haw chuh a lelam ah i gel leh, a vangpha khat le a hiu; a ziak chuh 
haksatna hia lo a hi tak ziaku in. Zia haw chuh hi lo ah, a vainung ah a liam a thi, Atomb 
Bomb puak ziak in a umu hi. Bomb puakzak ziak ah a hun thadaw ‘gamma’ leh ‘nutron’ 
vak in mite khawhiatna a sumang hi. Dakchawmkhat sung in mite hinkhua a sumang hi. Zia 
vak chuh mite gu sung ah 
lut in a suna hi. Mihingte 
thisan kang le sukiam in tha 
khat sung in mi a thi seku 
hi. Bomb kikhiak nung in 
le meisa leh vak in, mite 
nasa tak in a susia’n, 
luaksuak, an dulo, ektha 
mun, imu theilo, sampul, 
taksa chau, tui a luang, 
ekthak phat leh thisan 
pang chuh leh numeite tha 
sin thinei kitup kitak lo ti 
haw a hi. Zia tawh bang meisa hat tak ga a kichai nung in, mite chung ah natna chuam 
chuam a tun sak hi. Taksa mel leh lunggel buting lo ah piang, cancer leh lukemian tite a hi. 
I gel leh timulthaw a um hi. Nisa turn tiang in khawpi meikang chuh a mit nai pua’i. Sun leh 
zan chawl lo ah a lah husa zing khawpi khah, a thip dil del ziang ta a hi. 

Mipite hinkhua a chawlchawt ziang hi. Workshop, dukan, sekul, damdawi in, sorkar office, 
milian milal zosia a bei suak mai hi. Lawi leh pai, be leh phung, insak-inthang ti taklo, phim 
thilit nasan a leng ta pua’i. Hirosima ah thil mangte hih kuamacha’n hiakim zo pua’n a, a 
ziak chuh, mitphet kallo ah bei ziang a hi ziak in. Zia ga leh gu chuh tuni tiang in a tung zing 
hi. 

I gel leh timulthaw a um hi. Nisa a turn tiang in le khawpi meikang chuh a mit nai pua’i. 
Sun leh zan chawl lo ah a lah husa zing khawpi khah a thip dil del ziang ta hi. 

-DAWTNA- 


1. Hirosima khawpi Japan gam khawi mun ah um a h’em? Atom bomb kikhiak ma ah 
zia khawpi dinmun hi bang gual a lah hi em? 

2. Atom Bomb k ik hiak ma a zan masa ah khan Hiroshima ah um mipite’n bang gual 
haksatna a lah tuak awm? 

3. Atomb Bomb bang ni ah a lah kikhia a h’em? Zia ni ah a pangai dinmun leh Hiroshima 
ah a lah umkhawm mi zat leh nasep thilbawl thu ah, bang la hiat a um em? 

4. Hirosh im a ah a lah kik hia bomb min kha bang bang a h’em? Bang gual thil mangcha’h 
a lah siamu a h’em? Bomb a puak ah khan bang bang a hun thadawk em? 

5. Hiroshima ah khawi laitak mun ah, tual ah pat bang chan sang ah pat bomb hung 
kisep a hi em? 

6. Bang insawng chung ah kawt kihawn di ngak ah kua tawh bang khatpa kha a bang ti 
thi ta khah? 

7. Hiroshima Junior high school ah a kai pat kum pawsal chapang Sigeru Orimen in 
atom bomb puakzak ah haksatna a tuakte khah kirn tak in hun ziak in. 

8. Hypocentre bang tina a h’em? Atom Bomb khiak ziak ah in leh lo chuleh, thil leh lo 
bang gual in a mangthai em? 

9. Atom B omb kiak ah milling bang zat vel a lah thiu em? 

10. Atom B omb kiak pet tak ah thite panglo ah a vainung ah a thi- a liam bang gual in a 
umem? 

11. Atom Bomb puak zak ah Hiroshima ah um mi tarn takte hinkhua a pet pet in a chawl 
hi, ti hih bang genna a h’em? 


Thumal khenkhat hilchetna 


Khawsaulman 
Kengnungkilang 
Sun an ne 
Kawt frame 

Dawi lani vangkal 
Thilehnanga 
Hawi dawng dawng 
Amualliamta’i 


Sepgimman 

Akichian 

Zing an nitak an hilo gilkal ziak a sun ah an ne. 

Kawt pek tudet ding leh a kamna siamna di kawt kimvel ah 
thing zawlkikil. 

Haksatna tamtak lak ah suakcha 
Haksa tak ah 

Zang tak ah chia theilo, kiling kawng kawng 
Athita’i. 

ZILLAI-6 

KIS ANG LUMLET 


(Zia tuanthu chawmcha hih Panalal Patel in Gujarati pau ah a ziak Vaiphei pau ah 
chawmcha kiziak dawk a hi. Tuanthu chawmcha ah pat hin a zikpa’n khawcha khua ah 
chapang pani kingaina tak mai a kigawpu in, khat leh khat kipanpi tuana lunggel lian tak a 
neinau hawi tak chuh a ziak lang hi. Nute’n a chateu a lungsiat ziaku in, a chateu bang chan 
in a tilkhou em ti chuh zia tuanthu hin a sulang hi.) 

Thingtang lote a kihallai nisa le san hial ziang khawvel le san hiau hiau dan ah 
kilang zausang lai nitak lam khat a hi. Khawlai naupang haw chuh nim Thingphung nuai 
khat ah hin leivuite kithe khum in a kihelu hi. Isak leh Amrit le puan-ak leh tawka thak lek 
ak khak nailo a rawng le kibang ten ten gel, a let dan le kibang ak gel in, kihelna pang ding 
in a hung pawt dawku’i. Amaute gel chuh class le kibang, school khat ah kai khawm a hiu 
hi. Ainu le larnhan ning lam ah kimai ngattua ah cheng a hiu hi. Apani ah lotho mi insung gel 
gel a hiu hi. A kibatnau a tarn na lawm lawm hi maw? A kibat lonau gen ding chuh a hi leh 
Amrit chuh a nu a pa a dam nalaiu in, nau 
le pathum a nei hi chuleh Isak vang a pa 
chauh tawh um a hi. 

Amaute gel van kibang chet ah a 
hungu chuh a lah mu phatu in a lah kihel 
chapangte lak ah pakhat in a hun dai ngal 
hi. - Nangute ni chuh la mel natiangu le 
kisangtua ding la hiu em?. Amaute gel 
umchan chuh tawt nawpna in chapang dang 
khat in a hun gen kit hi. Nangute gel chuh 
la hatdanu le a kibang em etna ding in vak 
kidel tiamu. Naupang dang khat in le a hun 
genpi zel ah, - Hungu in nunnawp vak en 
hitiu kiti a hi. Chapang tarn takte thugen 
chuhahiatinlsakinAmritchu avaken 
hi. Isak in ama a et dan ah pat chun a 
lungthim chuh a hiat phat in Amrit in hiti in a hun gen 

hi. 

- A’ i pua’ i, a’ i pua’ i, ka nu in ei zep in a. Amrit in a lau chu thil dang a’ i pua’ i. Aki- khui thak 
pan pan a puan-ak chuh a git khak ding, a siat khak ding a lau ziak a hi. Avante chu a nu 
kiang ah hat tak ah a kiphin ziak ah a chawk piak ham ham a hi. Van chawkna ding ah chun 
an a lah ngawl ah, zan ah in ah le kile sek lo a hi. A nu kiang in hihti hin a lah gen hi. Nangu 
in kei hih la nawpu leh ei zepu in, la nawpu leh ei henu’n, akhawkpua’i. Isak a tawh 
kibang chet van lei khui piak lotheilou a hi. 

Amapa ha kiphin bek bek chuh, a nu’n a thawk zaw lo man ah a pa kiang ah a gen 
ah a chawk piaku a hi. Zia ziak ah chun, puanak gittheina di bangma bawl nuam lo a hi. Zia 
ban ah chun, Isak tawh kibawt chuh le a nuamlo him a hi. 

Amrit thugen khat le a hiat piak puau hi. A laku ah mi khat Kaha kiti migilo khat hih 
hung pawtdawk in Amrit gawl a kawi in a hun gen ta’ i. 

- Chuti chuh a hi leh kei tawh kidel hiti ti in- Amrit in Kalia khut chuh phettha’n, bawl ki’n 
Kaha, a pha pua’ i. A gen chuh bangma’ h ngailo in Kalia in Amrit chuh leitual ah a sawnpai 
ta’i. Amrit a kilik phat ah chun mi dang haw chun phaze sa’n a kiko tau hi. Amrit a zawng 
ta’i, Kaha a hat zaw ta’i. Mite umchan chuh a mu in Isak in a mawk et thei ta pua’i. Kin tak 
ah tailut in Kaha khut chuh tu’n a hung gen ta’i. 

- Hung in kei tawh kibawl hitih. Kaha a lau ta’i. Ahin mipite’n hun til hang in a hun sawnlut 
tau. Amaute ni a khut banu’n a hung kitu tua tau hi. Isak in Kaha chuh leitual in a sawn pai 
ah, ‘0’ ti’n a kap den ta’i. Kaha a ka den phat ah chun a pa hung in ei zep kha’n a, ti lau 
ziak in, mi zosia chuh a taizak tau hi. Isak leh Amrit le inlam in a hung kilekit tau hi. Kal khat 
kal ni bep a suan nalaiu hi. Isak puan-ak sakhau chin chuh inchi guk vel kek chuh a hun mu 
tau hi. Lauthawng tak kawm in amaute ni chuh a kien tuau hi. Zia pet laitak ah chun Isak pa 
in a hung ko hi. 

- Kua a h’em a kap chu, Isak nang khawi ah la um em? Apa’n a ko chuh a hiatu in a so 
phutu chuh a sang ta’i, hih ti’n a, ti hih danlam ah khah a hiatu a hi ta’i. Apuan-ak siat chuh 
Isak pa in mu ngei ngei leh Isak chuh mawk kawi lo di a hi. Apa’n nei lo sa sa ah, Mahajon 
thunglak hial ah a chawk piak puan-ak a hi. Zia pet ah chun Amrit lungthim ah chun 
ngaidan khat a hung um ta’i. Isak chuh in pani kikal ah kailut in a hun gen ta’i - Ka puan- 
ak hih nang in ak in. - Nang bang la ak di mawh? Isak in a hun dawng hi. Kintak in Amrit 
in a hun dawnhu ah - Nang a chuh ke’n ak ka. Isak in Amrit thugen chuh a nial zo ta pua’ i. 
Puan-ak ak kawm kawm in hiti’ n a hun gen hi. - Lapa in nang chuh hun zep tei tei ding a hi. 
A gen chuh a hiat in Isak chuh pha takcha ah enkawm in, Amrit in a hun dawnhu hi. A dik 
hi Isak kei chuh ka pa’n ei zep tei ding a hi. A hi’nlah kei chuh ka nu a um hi. Ka nu’ n ei huk 
tei ding a hi. A dik a hi, a pa’ n a zep guat phat leh Amrit a nu kiang in a kisel sek hi. A nu 
khatvei nivei bet thuak leh le hapi tak betna chuh a pumpel sek a hi. A pa betna tawh 


Vaiphei Pau Suina 


31 




te ding in a nu betna chuh maithaw gual a hi. Puan-ak a ki-ak sang zawu ah chun a paniu 
in a in gelu’n, thip bekcha’n a lut tau. Amrit vang in a hat a naw ziang hi. Gen gual in a pa’n 
a puan-ak sia chuh a mu ta’i. Ahi’nlah, vangphat a um hi, zausang a hi ziak in neukhat 
kibawt kimat him ding a hi ti ’ n a mit a te sal in a hai ta’ i. A siatna chu leh a mun a khui phat 
piakta’i. 

Naupangte ni lauthawnna chuh abei ta’i. Zausang mei en ding in khut kitutua in a 
hung pawt kit tau. Amaute gel nuam tak ah nunnawp a et pet taku’n, a guk ah puan-ak aki- 
ak sangu a lah mugu naupang khat in a nawp sak nau chuh a sumang ta’i. 

Amaute gel a mu phat ah chun naupang chun ‘nangute gel la kisang tau ha’! 

Zia thu chuh a hiat phatu chun a phudut ziangu hi. Isak leh Amrit naupang pa nusia in inlam 
ah a hung tai tau hi. Mi khat bep hi la in mi tarn tak in kika kawm kawm in a hun zui tau hi. 
-Kisang lumlet, kisang lumlet. 

Isak pa chuh dumbel chep in sumkul ah chun kichu’n a lah um hi. Amaute ni chu ka lut in a 
hun gen hi. La lawiteu lak ah pat nangute ni bang a tia hung tai la hiu em? Hungu in lah ka 
kiang ah hung chuu in. 

A pau in awnem tak ah a ka chuh a hiatu in amaute ni chuh a lauthawng ma mau hi. 
A pa aw nem tak chule a bawlkawm a hi, thil umdan 
zosia hia ta ding in a kawiu hi. Isak pa chuh Pradhan a hi. 

Ama’n kum sawm leh li hi bep Amrit chuh ha kawl ah 
kawl in a pai hi. Amritte inlam chuh ngan a hun ka hi. - 
Bhali. Bhabhi haw- Bhaiji, tuni kipat Amrit hi kei a a hi 
ta’i. 

Bhali bhabi insung ah pat hung pawt dawk in nui 
kawm in a hun dawnhu hi - Hasan bheija, la cha pakhat 
bawn enkawl zolo ah pani ni chuh bang la law- guat a 
h’em? 

Tuhin chuh Hasan le a hung khangthak kit ta’i. Bhali haw- 
bhabi -Amritgualngawnahiule chuhnaupang sawmnileh 
khat le vak zo ing ka. 

Zia haw hih pang in Hasan in naupangte ni chanchin 
chuh khat le nutsia umlo in a hil suak ta’i. Chanchin haw chuh gen kawm kawm in Amrit 
chu en in a ban a hun genbe ta’i. Puan-ak kiaksang ziak ah la pa’n hun zep in a tia Isak in 
a gen ah Amrit in a bangti dawnhu em ti la hia em? Ama’ n a davmhu hi - ‘a dik hi ka pa’ n 
ei zep tei ding a hi. Ahi’n lah kei chuh ka nu a um hi. Ka nu’n kei ei panipi tei ding a hi’ 
Hasan a mit ah pat mithi a hung vatha ta’i, Aban genbe zel hi. 




32 


Vaiphei Pau Suina 


- Amrit dawnhuna chun ka lungthim a suna hi. Damsung ah a pawimaw pen chu bang a 
h’em ti ama’n ei gen ta’i. Hasan chanchin gen chun inveng nupite haw chu Isak leh Amrit 
kilungsiatna tui chun a silthiang ta’i. Zausang meihal a kichai ta naupang zasia chuh inlam in 
a hung kile tau hi. Amau haw chun Isak leh Amrit kiang ah chun a um dim tau. A guk guk ah 
phun in Isak Amrit, kisang- lumlet, bhai kisang - lumlet. 

Tuhin chuh amaute gel zia thu chuh a hiatu in bangma lauthawnna a nei ta puau, a kipak zaw 
tau hi. Amaute ni chanchin chuh kithang zel in khaw sung lawi upapa nakhang a tung ta hi. 

Lawi upa’n hiti’n a hun puang dawk ta’i 

- Amrit min ‘Kisang’ Isak chuh ‘Lumlet’ tia tuni kipat hi ko ding a hi ta hi. 

Zia khawsung bep chuh hilo in, amaute ni min hih van chung tiang le a thawng ta a hi. - 
Amrit Isak, kisang - lumlet, bhai kisang- lumlet. 


-DAWTNA- 


1. Isak leh Amrit kua a hiu em? Chapangte ’ n amaute ni bang a ti ah a daiu a h’ em? 

2. Amrit in Isak tawh kidel ding bang a ti ah a lah utlo a h’em? Kua’n Amrit kha leitual ah 
a lah sawnpai em? 

3. Kalia chuh bang ziak ah Isak in leitual ah a lah sawtpai a h’ em? Isak in bang a tileh 
Amrit puanak a lah ak a h’em? 

4. Isak pa min bang a hi em? Ama bangmi a h’ em? Aman Amrit chu bang a ti ah a cha gual 
gual ah a lah lungsiat a hi em? 

5. Amrit leh Isak min bang a tileh kisang - lumlet ti ah a kikou a h’ em? 

6. Tuanthu chawmcha hin a puandaw thil pawimaw chuh chawmcha’ n ziak in. 


THUMAL KHENKHAT LENA 


Vansanrawng - Thingtanglokihallutlaitakahnisasanziakahkhawvelrawng 


Aning 

Tilkho 


Akawi,aningjum 
Ha pan ding ah hil 
Thil phalo a tun ding lau 


Lauthawng 

Mitsangkau 

Dumbel 

Mitthi 

Akithawng 


Lungnat ziak ah mit te lian 

Khangluite in beri thasang ah a lawng leh a thei bawl ah a la chep 
seku. 

Mihingte aka tak u leh mit apat pawt tui. 

Kawl lak a hem building sung a hem ah iki ko ah i aw hung kilekit git. 


HIATNA PATEPNA - 3 


A mak kigawm - 50 
A Hun - minute 40 

1. Kam in dawnhu’n: 

(a) . Khawvel a ding ah a masa pen ding ah, Atom Bomb khawitak mun in a lah 

kikhiaem? 

(aw). Atom Bomb puakzak nung a khan bang bang natna a hung um em? 

(b) . Kalia chu Isak in bang a ti ah a lah sawtpai a h’em? 

(i ch ). Amrit in bang a ti leh Isak puanak sia ta chuh bang a ti leh ak a guat a h’em? 
(d). Isak leh Amrit chuh mipite’ n bang ngaidan a neiu em? 


2. Ziakthawindawnhunapia’n: 

(a) . ‘Atomb Bomb’ puakzak ziak ah thil sia leh manna bang bang a um em? Kua’n 

khawitak ah a lah puakzak sak em? 

(aw). Atomb Bomb kikhiakma’h Hirosh im a khawpi bang gual al a hi em? 

(b) . Isak pa khan bang a ti leh Amrit chuh ama a ding ah a la dawt a h’ em? 

(ch). ... Kei chuh ka nu a um hi. Ka nu’n kei chuh ei panpi tei tei ding a hi. Bang ziak 

ahatiahiem? Thil umdanneukhat ziak in. 

ZILLAI-7 

APAWSAL A DING AH GINUM LENGNU, SUNULEMBI 


(Masanglai ah chun Ningthouja, Angom, Luwang, Khuman, Moirang, Ngamba 
(Khamba) leh Sarang Leisangthem tite Manipur gam chuam chuam ah Lenggam ama leh 
ama kivaipua chiat a lah umu hi. Moirang kiti hih Manipur sim- tumlam ah thahat ma ma ah 
a lah um Leng mi lawi khat a lah hiu hi. Ziate hin chawndan, chiadan, kicheidan kivandan, 
leh chanchinte a lah neiu hi. Apawsal a ding ah ginum Sunulembi tuanthu hih le Moirang 
tuanthu a hi’i. Zia tuanthu hih ‘Chothe Thangvai Pakhangba’ kiti lekhabu pansan ah 
chawmcha kiziak dawk a hi. Zia tuanthu kawk hi Hindute Sabitei Satiaban tuan-thu tawh 
akibang ma ma hi. Ahi’n lah, zia ah hin Manipuri-te a, a chuam mawng mawng chanchin 
khat a pang hi. Zia tuanthu ah hin Sunulembi’n a pawsal a ding ah a ginumna, a pawsal a 
ding ah thi huam ah lau lo ah um ah, a hansanna lungchang in van mite lungthim thuzaw zo 
ah, a thisa a pawsal ngei le hinsak kit ah Moirang gam ah Lengnu, Lengpa hi ah nuam tak 
ah a khawsak thuu a kilang hi.) 

Nidanglai in Moirang ah Leng ah lah pang Puriklai thangvai kawng ding a hanba in 
Lengnu, Thamoirengbi a lah kichenpi in chothe thangvai pakhangba a lah hing hi. 
Thamoirembi gilpi ah a la kizel masa nau chu a nu gilpi sung ah a la sia ta’i. Apathian kiang 
ah a ha dawt zal in a tawp tawp in chapa khat a lah nei hi, Chingu Soraren in zia nau chuh 
ama a gual a ngai in Chothe Thangvai Pakhangba ti in a min a phuak hi. Nausen hih a hung 
let ah, a pitin phat ah chun a zi nei ma ngei ah vanlam ah hungto in tin thu a lah pia hi. Chothe 
Thangvai Pakhangba tangval piting a hung hi phat in ni khat sa ding ah a va pawt daw leh 
mi melhoi ma ma Sunulembi a va mu ta’i. Sunulembi melhoi tak chu a va mu phat in zi ah 
nei ding lung a gel ta’ i. Moirang tangval a lawi a pai zosia kiang in nungaknu hih ama’ n zi ah 
a nei nawp thu a lah hil ta’ i. A lawi a patite kiang ah chun a zi ding a gen piak ding in le a gen 
hi. Amau in le a manu chun Thangvai Pakhangba chuh Moirang Lengpa chapa a hi ziak in 
keima’n ka tin pua’i ti in a ut ta pua hi. 

Chothe Pakhangba’n Moirang tangvalte a gen sak ah a utlo phat ah chun, Sunulemba lawi 
phate chuh gawi in a gen sak kit ta’i. Azawlnu Khamnulon Sana Pongjenbi le a va a gen 
sak hi. Zia chun le a kam ngei in hih ti in a hun gen hi. - ‘Hei ka lawi dawi takte haw, nangu 
in a ut pua’ i ti’ n lungna kiu in, ka nu ka pate’ n la titna bawn um lo ah bang a ti ah Moirang 
Chothe Thangvai Pakhangba tawh kichen gua la hi em ti’ n tinu, ei vawk khawlaw ding a 
hiu hi. Ka nu ka pa ka lau hi. Zia ziak ah chun, ka zawlte in la genu chu ka nuam pua hi.” 

Khamnulon Sana Pongjenbi’n zia thu chuh a va hil phat ah chun Moirang Lengpa 
chapa chuh a kinepna a thawn ta’i. Ama in, Sunulemba Nuneu chuh zawl in a va gen sak 
kit ta’i. La nu leh pa chuh a ut tei teina dingu keima in ngaitua na ing ka ti ah a gen phat ah 
chun Sunu Lemba leh Pakhangba a ding in a nuam ta’i. Chawndan pangai gual in nu leh 
pate kiho lem in a kicheng tau hi. P- Amaute ni kichen, tha khat a tin chet ah chun zan khat 
chuh Chothe Thangvai Pakhangba mang in Lainingthou Soraren a hung kilak ta’ i. Lainingtho 
in hih ti’n a lah gen hi. “Hei Chothe Pakhangba la nu sung ah la umlai ah ka thugen khah 
nang in hia talo la h’ em? Nangma la hung let, la hung pitin phat, la zi nei ma ngei ah ka kiang 
a hung in ka ti hilo la hi em! B ang a ti leh vanlam ah tuchan hung lo la hi em? Tuni ah kipat 
ni nga a tin ni chet tak leh thawn lo ah la hung ding a hi.” P-A hung khatlaw phat ah chun 
Lengpa chapa chuh a mit ah mitthi pawt in a kap ta’i. Akichennau kumkhatle ting nailo a 
zi, a nu a pate a nutsia mai ding chuh a ngaitua in a lunggim ma ma ta’i. Ama thil hiatte chuh 
a hiat phatu in, a zi, a nu, a pate a kap lo a um ta puau hi. Lai thugen chulah zuithei lo a hi 
pua’h. Van ah kal ding in akisingsa ta’h. Akhawkkhat chuh a zi, Sunulembi le a pawsal zui 
ah, van ah kal ding ah chun a kisa ta’i. Apaniu ah van ah a kal phatu chun mi zosia amau 
chuh en in a kap tau hi. 

Mithi leh mihing va mawk tun thei a hi pua’i. Van i ti chule a thua, a thua, a dan a 
dan bang zat a h’em um a hi. A dan khatna’h a kaldawu ah chun lui tui khang khat hih a 
tuak kha tau hi. Chinga Soren suakte’ n zia tak ah chun lei a lah siamu hi. Suakte chun a lah 
genu hi. “Chothe Thangvai Pakhangba nang chuh van lam ah hung kal in a ti’i. La zi vang 
nang tawh kitawn thei pua in lau.” 

Sunulembi’n hih ti in a lah gen hi. - “Chingu Soraren suakte haw, ka pawsal tawh 
kei bang a ti ah, ei khen gua la hiu em? Keiute ni hih lungthim leh taksa pumkhat ka hiu hi. 
A thu gen chuh a hiat phatu in, a nupanu in a kal then sak tau hi. Chawmkhat a vak kal to 
kitu leh tui hat ma ma lian tak khat hih a tuak kha kit tau hi. Chem hiam ma ma mang in lei 
a lah daw kitu hi. A lei chawm ma ma a hi. Chothe Pakhangba chuh bailam tak in a galkai 
thei hi. A zi cbuh nang kal thei pua in lah ti in, a nang tau hi. Sunulembin thasia tak kawm in 
a genn ah, -’’Keima kalthei talo di lei tiu maw? Ka 

pawsal tawb ka kik hen tho tho ding lei tiu maw? Ka pawsal tawh ka kikhen tho tho dingu 
a hi leh tui lak ah hin chawmtha’n, thi mai ing ka”. 

Chothe Thangvai pakhangba in a zi khutban chuh tu in, a kaidawk ta hi. Lei chuh 
a galkai gel tau hi. A dan dang a vak kaldaw kitu leh gul tarn tak hin zia mun chuh a lah venu 
a mu kit tau hi. Gulte in amaute ni a lah mu phatu chun hih ti hin a lah gen tau hi. “Chothe 
Thangvai Pakhangba, nang chuh Soraren kiang in kin tak in chia in Lengnu Sunulembi nang 
vang Soraren kiang tung thei pua in lah.” 

Sunulembi chiana ding lampi chu gulte chun avai khaktan tau. Ama’n a pawsal en 
in lungthim na tak mai in a kap ta’ i. Mitthi pawt zung zung kawm in a pawsal kiang in a gen 
ta’i- Lasuaknu kei hi gulte hawn ei chan tan ziaku’nkakan zo tapua’i, pianna gam Moirang 
a lah ka kile kit nuam ta pua’ i. Gulte hin ei chukua, ka thi leh le thi mai ta’ ng ka, ka vang in 
azilloahi. 

Kege Chothe Thangvai Pakhangba’n gam ngak ah um gulte kiang in ka zi tawh 
kikhen thei pua’ng kau ti ah a dawt phat ah chun gul zosia chuh a chiamang tau hi. Zia mun 
chuh kandawk in amaute ni chuh Soraren kawtbul chan a hung tau hi. Kawtngak ah pang 
a lah umte kiang ah chun Moirang Lengpa chapa chun ama hina chuh hawi tak in a hil chian 
ta’i. Ama’n a hung ngai ziak chuh le a gen ta’i. Zia thu hih a suakte’n a va hil tak ziaku in 
Soraren in le a lah hia ta’i. Lainingtho in a lah hil hi. - “Kei gam ah hih chuh khawvel ah la 
um gualu ah nu leh pan kicheng ti um thei lo a hi. Chothe Thangvai Pakhangba kei kiang in 
hun ko lutu in. A zi a hi leh chuh zialai tak ah hin hung thei pua’ n a, khawvel in kil e sak kit 
tau in.” 

Chothe Tangvai Pakhangba chuh a thagau tawh a taksa, Soraren thupiak dungzui 

in, a kikhen ta’i. A thagau chuh 
Lainingthou kiang in a urn ta hi. A 
pawsal luang chu kawi in Sunulembi 
chuh kitel zen in a kap kap mai ta’i. 
Kala’n hih ti hin a gen ta’i. -“Kei chuh 
Kege Moirang gam ah ka ngawn ah 
kilekit thei talo di ka hi. Nangma chuh 
zia gam a hih la chia tak a hi leh kei le 
hung pang ing ka”. 

Soraren chuh a mulo, hiatlo umlo 
a hi ziak in a pawsal sun ma ma ah 
numeinu ka chuh a mu ta’h. Ama in a 
bang h’em ti khat ah Sunulembi chuh Moirang gam ah kile sak ing ka, ti’n a gel ta’i. Lau um 
tak mai mu putsak in vawkchal khat sawl lut in a en ta’i. Vawkchal laumel pua tak ah a va 
kivai lut leh Sunulemni 

chu alau takei puai. Ahan in Lainingtho in gammanga a cheng sahing nesek sakei athalut tai. 
Sakei chu Sunulembi hansanna thupitak 
amu in bangma cha bawlthei lo in 
hamkhullak in a vak lut tai. Asuak kawt 
khak ngakten mak satak mai in Soraren 
kiang in thil umdan avahil tau. Lainingtho 
hepu lasuak Sunulembi hin launa leh tizat 
bangma anei puai. Sakei kiang in hung 
inlah ei hung netan tin ako ngam hi. 

Lainingtho ili tui khan sak in 
suklau agawkit hi. Zia chule bangma 
aphachuam lo phat in gammang leh 
hamkhul, thing leh gua kanglumthei mei puakleng lung ah kaksak in enkit hi. Muntin gamtin 
chu mei in hungkang leh le a pawsal ngai khawk ma ma numeinu chun launa, ti zatna neilo 
in a um ngaih ngaih in a um hi. Achaina kei ding in Soraren in mihingte nezothei a luchang 
gul taw bang a ham leh uicha ham tawbang huaisetak mai kak ak kiti khat chu ahun sawl 
tai. Gimneitakmai vacha chu Sunulemba ang ngei ngei achu lenglut in langsan tak in a la gen 
hi - Mihingle nethei hel vacha! hung in lah keile ei hung netan’ ’ 

Sunulemba hansan zia leh kukal zia a mu in zia vacha huaisetak nasan chule abuk 
lam in akiletai. Khawvel a mihingte hinna sumang thei leh mihing hinkhua sutawp thei 
Lainingtho Soraren ahi. Ama chun Sunulemba hinna le a lathei hi. A hinla, zia chu ama aut 
puai. Aziak chu, nu meinu thi hun ahi nai puai. Lainingthou in Sunulemban apawsal angaih 
khawkdan leh a hepi dan, a pawsal hinna hukdawna ding a thile lau lo ah a hansan dan a 
mu in a lung a tung hi. A man, ataksa leh ahinna kikhenta Chothe Thangvai Pakhangba chu 
a hin sak kittai. Lainingtho in a khawtua bekziak in hitin a hun gen tai - ‘Chothe Thangvai 
Pakhangba, lazi’n an neilo tui dawn lo in nang ma angak zing hi. Ama tawh pum in kege 
Moirang gam in kilekit ta un. Kege Moirang gam in leng in va pang ta un. 

Chothe Thangvai Pakhangban a zi Sunulembi tawh vanchung a pat in kege Moirang 
gam in a hung kile kit tau. Amautenni hung ki le kit in Moirang in a pang tau. Ama lenga a 
pan lai a chun Moirang lengpa ‘Thinggi Nachoba’ tiin miten a hia hia zawu hi.. 

- DAWTNA - 


1. Thinggi Nachoba kua a h’ em? Ama Sunulemba tawh bang ti in a lah kimutuau em? 
Sunulembi in a til lai ah kicheng hiti a ti leh bang ding ah a lah nuam lo a h’em? 

2. Chothe Thangvai Pakhangba in dawi tak ah a lah nei a kichennau kum khat le ting nai 
lo Sunulembi chuh nusia ah chia daw san di a lah guat a h’em? 

3. Sunulembi’n a pawsal nung zui ah Soraren kiang ah a chia ah khah bang gual haksatna 
a tuak em? 

4. Sunulemba in bang gual in a pawsal khah a hin sak kit em? 

5. Bang ziak ah Lainingtho Soraren in Chothe Thangvai a hin sak kit a h’em? Leima 
Thamoirembi kua a h’em? Bangti gual ah Chothe Thangvai Pakhangba chuh a chapa 
ah a lah nei thei a hi em? 

6. Chothe Thangvai Pakhangba manglam ah Lainingtho Soraren in bang a lah gen em? 

7. Zan ah a hung khatlaw phat ah Leng chapapa chuh a mit ah mitthi pawt ah kap a h’ em? 
Lengpa chapapa kiti hi kua a hi em? Ama kana ziak bang a hi em? 


THUMAL KHENKHAT THULEDAW 


Puriklai 


Moirang Lengpa 

MeiteitePathian 

Zi- pawsal 

Gilpi 

Gul 


Chingu 

Kawppi 

Laigil 

Bawksau 


Kege 

Lianu 

Chun 

Zua 


Moirang 

Nungak 

Nu 

Pa. 

ZILLAI 8 

KHAMBAMOIRANGTE’N AHUN MU KITNAU 


Zia chanchin hih Moirangte khang tuanthu lak ah pawimaw ma ma khamba Thoibi 
tuanthu ah pat a hi. Puremba leh Ngangkhaleimate thi nung ah khamba a unu : tawh 
naupangcha cha’n a thi sanu hi. A unun a naupa chu gamla pawt sak lo in haksa tak in a vak 
hi. Moirang ah kum cheng ah a la bawl sek leh kangchei khet nunnawp a pan masak 
penna’n Khamba’n Nongban a zaw ziak in Moirang mi zosia’n a hun melhiat pan tau hi. 
Chauba Nongthonba dawha pil leh bawldan thiam ziak in Khamba chuh kihelna lawi 
upa’n Lengpa chun a lah pan sak hi. Zia pat ah hin, Moirang mipite chun Khamba chu a 
hiasuak vek tau hi. Zia tuanthu tawmcha hin khamba hansan zia, a kivek dan leh mi sang ah 
a bawl theina hawi takcha’n a sulang hi. 

Thamangkhong mun ah Khamba tawh Thoibi kihiatna kum khat a hung ting ta’ i. 
Moirangte Chaoba Nongthonba in a patdaw kum cheng leh a kihel seku kangchei nunnawp 
thupi tak ah bawl ding a hun guanggal tau hi. Leng thupiak dungzui in Moirang gam pumpi 
ah kangchei khetna um ding a hi ti thu a thang suak tau hi. Kege hia lote’n a hia tau ah, 
Moirang hia lote’ n le a hun hia tau hi. Khuman Puremba leh Ngangkhaleima vawnchawite 
ni khamnu leh Khambante unau in le a lah hia tau hi. Liangthei khamnu’n kuama’n le a lah 
mukhak nailo a nau a ding a gel leh a lung kham piak ma ma hi. Lauthawng pum in a gen 
ta’i, - “Bawipu, kanau tuchung ah kangchei nunnawp hi en in va chiaki’n aw. In ah pat 
khawima la pawt lo hial di a hi”. Nu gual ah le a ngai a unu thugen chuh a kam in a dawnhu 
ngam pua’i. Alungthim ah chun Thangching lai haw kiang ah dawn in kangchei nunnawp ei 
etsak in ti in, a dawn ta’i. Lianu Thoibi maitai leh hawi tak mai maisua chu a mu in Liapa 
Nongban chuh a emtha ziang ta’i. Ama lang zo ding khunthak lawm (team) ah pat kua ma 
a um ta puau hi. Namoijamba kitipa chu le a kum a upat tak ziak in a tha a ke ta’i. Ama 
chuh le Nongban in bailam tak in a nuaisia ta’i. 

Kangchei khet en nuam talua’n Khamba chuh a u umlo kal in Kege kangchei 
lentuallam in a guk in a hung tai ta’i. Kihelna a kum tuk di vel in Khamba, Thoibi leh Senu 
chuh kipak leh nuam sa tak in a holimu’i. Thoibi lemguatna’n Chauba 

Nongthonba kiang a gen in Khamba chuh kangchei khena pang ding in a va gen tau hi. 
Khamba chuh khunthak ah cheng a hi a hiat ziaku in a pan chuh lem a sa tau hi. Chauba 
Nongthonba in dialchen thak khat a hun chen sak ah, Pheiroijamba in a mat thei pen 
kangchei a hun pia’n, Khamba kangchei khen in a pan sak tau hi. Khamba chuh pawsal 
mel puatak, mel pha ma ma, I et leh mi lungthim lamang ziang khawp ah mel hawi a hi. 
Moirang lentuallai ah Khamba a hung pawt chuh mipi a mu zosia a en nuam lo a um puau 
hi. Hatnaleh thiamna lam ah Nongban nuai sia ah zo ding kuama um tapua’n a, ti Moirang 
mipite’n a gellai taku a hi. Amel a hawina lawm lawm e, kua a h’em ziapa sawh enu in, enu 
in! A mu khalam zosia chun a gen lui lui ziangu hi. Khamba tawh Nongban kangchei khet 
nunnawp gual chuh Moirang gam in a um kha nai pua’i. Khamba a hung let ah pat gawl 
chuh khum zung zung in bang ma tik ah a lah zawng kha ngailo khun khate chuh nasa tak in 
a zawng tau hi. Chingkhuba Lengpa lam ah pang zosia chuh nasa tak in a kipak tau a hi. A 
pa lamte lawm in a zaw tak ziak ah chun Thoibi leh a suak Senu chuh le mai tai tak mai in 
a nui khawm tau hi. Moirang Chaupa Nongthomba thu piak dungzui in Kangchei kikhetna 
chuh a hun tak cha’n a chawl tau hi. 

Kangchei a kichai chai in khunthak leh khunkhate ni kibawt a kipan kit hi. Khamba 
leh Nongban ma ma a kibuan kitu hi. Thiamdan hatdan kibang, let leh neu le kibangte ni a 
hiu hi. Amaute ni kibawt hih nitak lam dak khat chan in le a kizotua a um puau hi. Kangchei 
ah nasa tak ah a zawn zawkna phuba kila tei leh ti in Nongban chuh khapet hial in a pang 
hi. Kibawlna dan chuam chuam puadawk in a kibuanu hi. A ente zosia chun mit phe man lo 
hial in a enu hi. Khuman chapa, liangthei Khamba chuh Nongban in a nuai sia zo ta pua’ i. 
A chaina lam ah chun Khuman chapa chun Nongba chuh ‘Khazep Thangjei lo’ kiti chuh 
mang in Nongban chuh a buan pai ta’ i. Kum bang zat a h’ em nung ah chun Angom Nongban 
Kongjomba Moirang mipite ang in a min chuh lei tual in akiatha ta’i. Nongban a zachat leh 
a lungnat ziak in a mai chuh thisan gual in a san ta’i. a kik hawm mipite chun, a kipak bek 
ziaku in a puan piak khawmu chun Khamba chuh a khup hi. 

Thiamna leh hatna ah Chauba Nongthomba Moirang ah a tepi ding umlo ah a lah 
kithang a hi. Khamba hatna leh thiamna a muu in ama chungchang chuh hawi tak in a hun 
khual tau hi. Nongthomba’n ama nu leh pa min a hun dawng ta’i. - Bawipu, nang nu leh pa 
min bang a h’ em? A nu leh pa min a hun dawt phatu chun Khamba chuh a timul a tho hial 
ziang hi. 

Chingkhuba chanu chang khat thadawi vang kangchei khet munawp um di thu a hiat in 
kipakna in a dim ta’i. A pa, Lengpa chuh a Lai chutpha ah pat a hung kumthak ah pat 
lungthim nuamlo in paupuak lo in a um hi. Apa lunggim maisua a mu in a chanu’n lungel 
nuamlo tak kawm in a dawng hi. - Hepa, bang a ti ah a h’em tuni hih 

bang lung nawp Iona la nei ah a h’em? Ni dang ah khan tunlam le lei hun puak sek ah. Tuni 
hin bangma lei pia ta pua hi. 

A chanu thugen a hiat phat in Chingkhuba Lengpa in Kangchei khetding thu a hun pan 
dawk ta hi. A chanu chuh enkawm in a hun gen ta hi. “Lapa lian khunkha Lengpa pawlte in 
kangchei ei la zawnau hih kum sagi a hi ta hi. Angawm 
Nongbam hat leh thiam takluat ziak in ama kituakpi ama 
zo ding la pa lawite (team) khunthak lawi (team) ah a um 
pua ngal ah. Zia ziak matak ah chuh lunggim ka hi hih.” 

Thoibi’ n a pa chuh a thamuan in a them hi. Apa hilna dungzui 
in tu kum chuh khunthak lawite tilhang ding ah kangchei en 
ah chia tei ding in a kin ngaitua ta’i. Thoibi in a suaknu a 
ngainat, Senu le kangchei khet en ding in a kiteppi hi. 

Thamangkhong kitina mun ah leng siatna thu a lah kiteppi 
tak Khamba khah le a lung in a gel dawk hi. Tuchung 
kangchei khetna tual chuh mipi let hial in a dim tau hi. Lianu 
Thoibi leh a suaknu, Senu tawh hung pawt dawk in a chutna 
dingu ah chun akichu tau hi. Taksa melput leh duang hawi 
lam ah a tepi ding um lo khawp ah hawi Thoibi a hi’i. 

Lawi upa in ha dawt thim ten lehle a gen ziang pua’i. Chauba Nongthamba’n 
lungna talua in a suakte kiang in Khamba chuh zepu in ti in thu a pia ta hi. Zia thu chuh a hiat 
phatu in Thoibi leh a suak, Senu chuh a lauthawng tau hi. Apaniu in a hung tai lut tau hi. 
Khamba in le gamthu thu a hi ti in a la thualak ta pua’i. Gamsung mi zosia chuh Khamba a 
ding a gel piaku leh a da thei ma mau hi. Khamba’n hih ti hin a hun gel ta’i - “Keima’n ka 
chun leh zua min ka gen lo a hi chun mathei lo ah ei zep ding a hi tau hi. Bahemti khat ah 
thina liamna tuak ta le ing, Nu ah le ka nei ka uh chuh lauthawng in thi ziang kha in a. Adik 
gen chuh bang khawk ding a h’em?” 

Khamba in le a mit ah pat mitthi pawt pum in a khut pekte ni sutua in a gen hi. - 
“Keima ei hingtu ka pa mun chuh Puremba a kiti in, Ka nu min chuh Ngangkhaleima a hi.” 
Chauba’n le va nai in Khamba chuh akawi ta’i. Puremba Ngangkhaleima min a hun lam 
phat ah chun lawi upa mitthi tui a hung pawt ta’i. Amakpau Pheiroijamna kolut in makpachan 
a hinau chuh akihiat tua sak ta’i. Khamba chuh Moirang lentual ah um zosia chun Puremba 
leh Ngangkhaleima chapa changkhat a hi chuh a hiasuak tau hi. A nu a pa min a h’em hiat 
phat ah chun Thoibi chuh a lung a awi ta ma ma hi. A lungthim in a gel hi. - “A hawi in a pha 
na lawm lawm e, dinmun kibang ka hiu hi. Thangzing lai(pathian) in ei guatpiak a hi.” 

Liangthei Khamnu nau a hi ti a hiat in Pheirojomba mit ah pat mitthi a paw ta’ i. 

Hun sawttak nunga a makpa tawh a ki hiattua thei uchu Khamba le a kipak hi. 
Moirang gam sung ah a maute ni unau a ding ah din piak ding mi a um ta’ i ti a hiat in a kipak 
zaw diak hi. Moirang lentual ah kikhawm mite zosia in Puremba leh Ngangleima geldawk 
in khuman Nongjai Khamba min chuh a gen sau sau tau hi. 


-DAWTNA- 


1. Khamnu in a nau, Khamba chuh kangchei khet en ah a chia di bang a ti ah a zakda a 


h’em? 


2. Chingkhuba a lal chut ah pat bang a tia lungthim nuamlo tak a hung kumsuk a he'm? 
Chingkhuba lawm (team) min bang a h’em? 

3. Khamba leh Thoibi khawitak mun ah kimel hiat kha a hiu em? Thangzing lai kiang ah 
Thoibi’n khamba kangchei khen ah pansak in bang a tia ti a h’em? 

4. Kua lemguatna ziak ah Khamba kangchei khen ah a lah pang a h’em? Kua lam ah 
bang lawm (team) in a pang em? 

5. Kangchei kikhente (team) lawm min khah bang bang a h’em? Kua zawk lawm (team) 
in a nuaisia zaw em? 

6. Kibawtna ah khah Khamba tawh kua a kituak awm? Bang lo pen mang a Khamban 
a langpa khah a lah zaw a h’em? 

7. “A hawi in a pha na lawm lawm e! Lianu kei tawh ka dinmunu a kituak hi Thangjing lai 
inei guantakahi. 


THUMAL KHENKHAT LE DA WNA 


Lenthangkum 

Vawnchawipa 

Vawnchawinu 

Hepa 

Chungsunni 

Thei 

Taw gnap 
Hun 

Hundankhat 


- Kum 

- Chapa 

- Chanu 

- Pa 


- Nisa 

- Theiga 

- Chutna 


- Phat khat ni 

- Pung khat 

Khutzep thangjeigilo - Kobotna mizaw theina bawldan chikhat 


Niklehpuan 

Khawlui 


- Puan 

- Chenmasakna khua 


Kangcheitual - Kangchei khetna lentual 

Thamangkhong - Loktak gam min khat. 


HIATNA PATEPNA - 4 


Mak kigawm - 50 
Ahun sung - 40 min 


1. Kam in sang in: 


2x5=10 


(a) . Kuan bang a gen leh Sunulembi Chothe Thangvai Pakhangba tawh a lah kicheng 

theiahiuem? 

(aw). Chothe Thangvai Pakhangba leng a hi phat a kha bang tin mi ten a ki uh em? 

(b) . Sunulembin a til a Chothe Thangvai Pakhangban muanglo a he'm? 

(ch). Khamnun bang a ti leh Khamba kha pana Kangchei khen en ah a chiadi a zak da 

ahe'm? 

(cl). Khamba khunthak lawm (team) ah a pan ma a kha Nongban tawh kua a lah 
kituak tau kha? 


2. Ziakthaw in dawnhu in: 

(a) . Sunulembin a pawsal kha bang tin al hikdawk/hinsak kit em? Chawmchan ziak in. 
(aw ). Sunulembi hi a pawsal ngai sang leh gin um a hi tihi lapawm thei nam? A ziak petia. 

(b) . A hawi in a phana e, Lianu keitawh kakiphu tau Chingnu Pathian lemguat a hi. 

(ch ). Zia thute hi kuan kua hawina a mu ziak ah a gen a hi em? Khunthak lawm (team) 

in kangchei kikhet ah a hat zawk u chu Thoibi a kipak ma ma na ziak bang a hi 
diam? 

( d). Khamba Kangchei khenna a bangti hung pan thei a he'm? Bang a ti leh mipiten 

Khamba chu dial a piak uh a hi em? 

ZILLAI-9 


MOSILEH ISRAEL CHATE AIGUPTA 
KIPAT A PAWTD AWN AU 


Zia tuanthu hih Bibul ah THUTHUNG LUI, PAWTD AWNA BU (EXODUS) ah 
kipat kiladawk a hi. Aigupta Lengpa’n a sukgenthei bek ziak ah Mosi kitipa, Pathian 
suakpa dawi theipa mapuina nuai ah Israelte Sinai gamlian tak tiang ah bangti gual ah 
pawtdawk thei a hiu em, ti thu a sulang hi. Zia mun chuh a tun phatu in, Mosi kiang ah 
‘Thupiak Sawm’ a piakte ah pat thuhil khenkhat le a pang hi. 

Nidanglai ah chun Israel-te Aigupta ah nasem, nasep ah kivak in a lah chengu hi. 
Nicheng in amau haw chuh hung pung hul hul in, Aigupta gam mun tarn tak in a cheng tau 
hi. Zia chuh a mu phat in Aigupta Lengpa lungthim in ginlana a hung um ta hi. Masanglai 
Aigupta Lengte chuh Pharo a lah kiti hi. Israel-te hih gamdang Lengte tawh kituak in gal 
bawl in ei do kha’n au; a hi lo leh le amau haw hih taimang kha’n au, ti hih Pharo lungthim 
in a hung lang ta hi. Chuti chun Paithon leh Ramesis kiti khawpi a siam sak tau hi. A 
langkhat lam ah amau haw chuh a bawl genthei cheku lehle a hatnau, a hansannau a lunggelu 
a kiam diak pua hi. A mitamu a pung 

hat zaw bawn hi. Zia chuh a mu phet in sipai leh puva kiti naulai dawmte kiang in Pharon 
thu piak hiti hin a pia ta’i - Hebrai mite’n nau a nei taku leh pawsal a hi leh la tha kawm 
kawm dingu, numei a hi leh la hing hawi dingu a hi. Zia gual ah chun thu pia maleh naulai 
dawmte ni chun Pathian a lau ziaku in a zui puau hi. Gen ding bei hial in Lengpa chu 
hlungna’ n thupiak khau takmai a pia kit hi - Nau piang pawsal taphawt Nile lui sung ah la 
pailut dingu a hi. Numei vang la sukmang lo dingu a hi. 

Zia hun a hin Israel-mi Amran leh Jokebette nupan in chapa khat a hing tau 
hi. A nu chun tha thum sung nausen chuh a sel zaw nungu in sel zolo khawng in tui lut thei lo 
law khat sung a khui in Nile luipam hamkhul lak ah a kawi tau. hi Naupang umna law tui lak 
ha kilap ah um chuh Naupang unu chun gal ah pat in a veng sek hi. Zia hun lai tak ah chun 
Pharo chanunu chuh Nile lui ah kisil ding in a hung kum hi. Zia naupang chuh Hebraite cha 
a hi ti a hiat ziak in a lung a sia ta’i. lsraelte hih Hebrai sung a mi a hiu hi. Chapangpa unu 
chun Lengpa chanu chuh hun nai lut in zia chapang chuh la lungsiat ah la dawi a hi leh a vak 
ding khat hawl di h’em ti’n a gen leh a nuam ta’i. Numeinu chuh chia veng veng in ama 
hingtu a nu ngei ngei chuh a va pui ta’i. Chapangpa nu chuh Lengpa chanu chun ama nu 
chuh nau vaktu dan ah ngai in sum le a pia ta hi. 

Nau dawnnu chun naupang chuh a hung pitin kei phat in Lengpa chanu chuh a 
piadawk ta’i. Zia chapang chuh tui ah kipat kiladawk a hi ti in Mosi a sak ta hi. 

Ama hung let phat ah chun a vak velna zosia ah Aiguptate’n Israel-te a sukgenthei zingu 
chuh a mu ta’i. Ni khat Aigupta mi khat in Israel mi khat bangmalo mai ah a tha chuh a va 
mu in a lung a khawi ma ma hi. Mi um lo pet tak a hi ziak in Mosi’n le mi thatpa chuh a that 
kit ta’i. 

A hi’n zia a mi tha thu chuh Lengpa nakhang le a va tun tak ziak in Mosi chuh Aigupta gam 
in a um ngam ta pua’i. Mosi a hin theina di kingaitua in Midian gam in a zammang ta’i. Zia 
gam thiampupa min chuh Jethro akitihi. Chanu sagianeihi. Avatunlaitakahchunnungak 
sagite’ n ni cheng ah a bawl ngaina gualu in tuisutdaw ah kipat tui khai dawk in a kelchateu 
a belamteu tui dawn sak a lah guat pet taku a hi. Zia lai tak ah chun Belam ching dang lawi 
khat a hungu in, numeite chuh nawdawk in amau ganchate chuh tui dawn sak a hun gua tau 
hi. Zia chuh a mu in Mosi’n le thuak zo lo in pawsal haw chuh zep ah del dawk in tui 
khaidawk in unau numei sagite ganchate chuh tui a dawn sak ta’i. A bawl dan zosia a hiat 
phat ah chun Thiampu Jethro chuh kipakna in a dim ta hi. A in ah ko lut in, a chanu lian pen 
Jipora chuh a zi ding in a pia ta hi. 

Aigupta gam lam ah lsraelte vang chuh a pha diak pua’i. Leng masapa khah a thi 
ta’h, a chapa chuh Pharo in a pang kit ta’i. Mi suknawmna chuh a khawk deu deu ta’i. 
Hebrai mite chun nuak zo lo in a Pathianu nasatak in a ko tau hi. Amau haw 

dawtna chu Pathian in a hiat tak ziak in Mosi chu a ma thupaw ding in a guat tai. Ni khat 
chu a mai Sinai tang chung ah a pu belam a chin pet in meisalo a vak chu um ngal in a kiang 
in a kilak ah hih ti hin a gen ta’i. - “He Mosi, nangma Egypt gam ah chia in lah Israelte 
haksatna, a gentheinau ah pat va hukdawk in, chuleh Pharo kiang ah va chia’n lah. Israel¬ 
te la sukgentheina hih haisan in lah zalen sak in ti in va gen ta’n” Zia thu haw chuh a hiat in 
Mosi chuh a lau ta’i. A ma lau chuh a hiat phat ah chun Pathian chun ama kiang in a thil hiat 
theina hun pia ding ka hi ti’n a hiat sak ta’i. Ama in belam chinna ah a mat sek a tiangkhut 
chuh leitual ah akawi thak leh gul a suak ta’i. Amei ah tu ah la ding in a sawl dungzui in ama 
in le a lak leh mawl ma ma a suak kit ta’ i. A zaw ah chun a puanak sung ah a khut a kawi 
sak ah a lakdaw sak kit leh a khut chuh a phak ta’ i. A khut phak ta chuh a sung ah a kawi 
sak kit in a lakdaw sak kit leh a phak chuh a pha kit ta’i. Pathian in a gen hi, - ‘Etsakna 
masa khah a hi leh nang chuh keima sawl ngei la hi zia amau haw in a taksanna dingu a hi. 
Zia chuh a tak san lou a hi leh etsakna panina ah chun taksan sak ding a hi. Zia chuh a 
taksan diak lou leh Nile lui ah pat tui them khat suak in lah leitual ah sungtha lechin tui chuh 
thisan hung suak in a. Pathian thupiak haw chuh a hiat hang in le Mosi lungthim ah lauthawnna 
chuh a bei diak pua’i. Ama hih mi dang-awk a hi ziak in a thu gen daw haw chuh min 
ngainuam lo ding a hiu ti hih a hi, a launa ziak chuh. Ama kithuapi ding in Aron tawh Aigupta 
gam in a sawl taahi. 

Zia thu haw chuh a chipi Israel-te kiang in a gen ta’h; a gen bep hi lo in Pathian in 
a bawl ding thil hi theina a bawl sak haw chuh amau haw kiang in le a etsak ta’i. Zia haw 
chuh Israel chate ’ n a mu phatu ah chun kipakna’ n dim in Pathian kiang in a vel vel in kipak 
thu a gen tau hi. Zia zaw ah chun Mosi leh Aron chuh Pharo kiang in a chiau ah, Israel chate 
chuh ni thum sung mai mai kithawi ah chia sak ding in a va gen tau hi. Zia ziak ah chun 
thalek gam a va chiau ah amau haw chuh va kithawi ding ti hih a hi. A thu genteu a hiat phat 
in Pharo chuh a lungna zaw chek hi. Kithawi ding a phal malak sang in a chek halna dingu 
le pawl pia lo ah a chek a hal dingu in thu a piak piak hi la in a til ah chek a siam zat zatu a 
siam tho dingu pawl le a kihawl kawm dingu in thu a pia ta’ i. Zia thu piak zui zolo haw chuh 
nasa tak ah gawt in a sugenthei ta a hi. 

Pathian in a hil dan dungzui in Mosi tawh Aron Pharo kiang a ah a chia kitu in, 
Israel-te thadawk ding in nasatak in a va naw kit tau hi. Pathian thil hitheina suklatna ding 
in Mosi tiang khut chuh leitual ah Aron in a kawithak leh kintak in gul khat a hung suak ta’ i. 
Amabo Pharo dawi thiamte’n le a khutu ah a chawiu mawl haw chuh tual ah a kawiu leh 
gul ngawn a suak ta’i. Thil danglam khat chuh Mosi gul chun amau gulte chuh a ban ban in 
a val zo ta’i. Zia thilmak haw chuh Mosi’n bangmacha’n a ngai pua’i. Zia ah chu le a nawp 
lo ziak in Mosi chun Pharo kiang in 

Israelte chuh thadawk ding in ha tak in a gen kit hi. Tu chung vang Pathian thupiak dungzui 
in a tiang khut muk ah Nile lui chuh a vak sukkhak leh lui ah luang tui thuk tak zosia chuh 
thisan a suak ta’i. Sanga zosia le thi in a muat gam tak ziak in tui zosia chuh dawnthei a hi 
ta pua’i. In ah kikawi tui haw nasan le thisan a suak gam ta’i; a hi’n lah Pharo dawithiamte 
haw in le tui thisan a suak sak thei thou hi. Zia chuh a mu in Mosi thilmak bawl haw chuh le 
mitvai dawi a hi ti in bangma in a gel piak pua hi. 

Tui thisan a suak nasan Pharo in khawk a sak lo phat ah chun, Mosi Pathian thil hi 
theina ziak in Nile lui chuh ukeng a dim sak kit ta hi. Ukeng chuh bang zat bep ah tarn a 
h’ em i ti leh tui lak ah umna di kidawl ta lo in mualkang zosia le a dim tha ziang tau hi. 

Zia bep chuh hilo in insung, table- choki, nek ding kawina mun zosia le ukeng 
ngawn in a tuamziang ta’i. Dawi thiamte’n le ukeng chuh a suaksak thei vangu in tuchung 
hin chuh Pharo in Mosi kiang in, ‘la Pathian kiang ah dawn in lah zia haw hi um sak ta lo 
ding in,’ a ti ta’i. Israelte le pawtsak ta ing ka,’ a ti ta’i. A hi’n lah Mosi’n ukeng gal chuh a 
hai san phat in Pharo lunggel chuh a kisang kit ta’i. Israel-te kithawi ah chia sak ding a ti 
chuh a phal kit ta pua’i. Chuti chun Mosi’n vut a khudim khat a la’h Pathian kiang ah 
pauchap in van lam ah a the leh a gam pumpi chuh khau phak in a dim ziang ta’i. Ahi’n zia 
haw chuh le Pharo’ n bangma’n a ngai pua’ i. Aban in thosi ngawnchang gal a bawl kit hi. A 
til ah gual in mun tin chuh thosi in a dim ziang phat in Pharo’n a dawt kit gual in Mosi’n thosi 
haw chuh a sumang kit ta’i. Ahi’n a kithawi dingu chuh a phal kit diak pua’i. Tui chung 
chuh Mosi’n Pathian thil hi theina dawn in haksatna thuak Israelte ngaituana ziak in Aiguptate 
gancha zosia chung ah natna tun sak in gancha zosia chuh a thi zo tau hi. Zia thil tung chuh 
Pathian thil bawl ah a kilatna ding in lsrael-te gancha haw chung in bangma gampul chuh a 
tung pua’i. 

Zia tiang ah chun le Pharo lunggel chuh a tak ma ma nalai hi. Tu chung le Mosi’n vut a khut 
ah ham in Pharo maang ah a thezak leh Aigupta chate zosia chuh meimasia a vei suak ziang 
tau hi. A dawi thiamteu haw le a vei suak tau hi. Zia tiang ah chuhle Pharo lung chuh a kihei 
diaknai pua hi. 

Pathian thil piak dungzui in a zing ah chun Aigupta gam ah vangi tawh kithua meigua zu ding 
a hi, milling zosia In sung ah la um suak kei dingu a hi ti’n Pharo kiang in a gen ta’i. Zia ah 
thupiak chu le a limsak diak lo phat in a zing ah chun Mosi’ n a khut van lam ah a vak zak 
leh van nasatak a hung gin meigua chuh a hung zutha ta’i. Pathian thupiak hia ah laute chhu 
In sung ah pawtdawk lo ah umte leh Israel chate chuh mei ah chun bangma a law pua’i. 
Thu piak khawksalo ah um in pualam ah chia suk chia to ah umte, gam awng ah na sem ah 
um zosia a thi gam veku hi. Pharo 

lungthim chuh launa in a dim ta hi. Zia chun ama gitlonate Pathian kiang ah ngaidam dawt 
piak ding in a gen ta’n; chuh leh ‘Israel-te le tha dawk ta ing ka,’ a ti ta’i. Ama dawtna chuh 
a kithial kit ta’ i. Thaite bang zat mang in mihingte hinna tarn tak bei sek leh le zia haw chuh 
a phat kit phat phat leh Pharo lunggel chuh a kisang kit ziang sek hi. A thu gen a zui kit tak 
lo ziak in, Pathian in khauphak a hawn hawn ah hun sawl in thai zosia susia ding in, ti chun 
Mosi’n thu a pia kit ta’i. Zia chuh a hiat phat in Pharo le lauthawng in hih ti in a hun dawn 
ta’i. - “Kithawi ah chia ding chuh kua kua la hiu em?” Mosi’n hih ti hin a hung dawnhu’h, 
“A mi khat leh ni bep chia di ka hi puau hi. Keiu ka leng keiu ah, numei chapang, ka 
ganchateu tiang le khatcha le nusia lo ah ka chia suakkei dingu a hi.” Pharo in lungnapum 
in a hung gen hi. “Chia’ng ka latiu leh pawsal cheng bep chia thei in lau. Numei naupang, 
gancha khat le pui thei pua in lau,” a ti ta hi. 

Zia gual ah chun gen in, Pharo chun Mosi leh a upa Aaron chuh a hun naw dawk ta’i. Zia 
phat ah chun sualam ah kipat chun thigua hung hang in Aigupta gam pumpi chuh khauphak 
ngawn in sum gual in a hun khu tahi. Thaite titaklo in thingna chuh le bei sakkit a hi ta’i. A 
masa lam gual in Pharo’n a thutep chuh a zui kit diak ta pua’i. 

Akitepna a zui tak lo phat ah chun Pathian in Aigupta gam zosia ah Israelte umna 
tilo phawt chuh khua a thim sak ta’i. Bang gual tiang a thim a h’em i ti leh Aiguptate chuh 
khat leh khat le a melu nasan a kihiatua thei puau. hi. Tu’n le Pharo’n a chia dingu a phal 
piak kit ta’i. A hi’n lah, “Mihing cheng chuh chia suak thei in la tinu gancha chuh chia suak 
thei pua’n a,” ti in a hil kit hi. Ama thu gen chuh Mosi a ut kei pua’i. Aziak chuh Pathian in 
a nei a lamteu tawh kim tak ah pawt ding a la ti sa a hi ziak in, zia chuh a gen phatu ah chun 
lungnatna’h dim Pharo chun, “Nangute ni in la melu ei mu sak takiu in, a chuh ti lo a hi leh 
thina chang ngei ah gawtna la chungu in tun sak mai ding ka hi,” ti’n a hun puang dawk ta 
hi. 

Tu hin chuh Pathian in, ‘ ‘Aigupta Lengpa chung ah gawtna khat pia in ka thil hitheina 
mu sak di ka’i ta’i,” ti’n Mosi kiang in a gen tai. Zia thu chuh a hiat phat ah chun Lengpa 
ama ngei leh Aigupta mite chun Israel-te chuh chia ta un ti in amau ngei nuam in hun gen di 
a hiu hi. Chuti chun Aigupta-te ah pat thil mantam tak takte, sana, dangkate, chaucha, 
bilba, khutsebi, puan hawi tak tak tite haw khel khawm ding in a hiat sak ta’i. Zia ban ah 
chun Pathian in Mosi kiang ah kithawina Israelte’n a bawllo theilo dingu le a hi ta’i. Zia 
kithawina sa thisan chuh a kawt geiu leh a kawt chungu a nu dingu a hi. Zia chuh Pathian in 
Pharo kiang ah gawtna a chaina kei ding ah a piak ding ah pat a suachat theina dingu a hi. 
Zia chuh Pathian in Aigupta-te mihing, gancha, sanga, vacha hawilo ah cha upa pen chiat 
leh a chal zosia hinna ah takna ding a hi. Zia chun Israel-te’n zia thisan etsakna chuh kawt 
tin ah a nuu a hi. 

chun thina chuh zia In ah chuh tung lo ding a hi. 

Zan ah zan kim laitak ah chun Pharo thasang ding, a chapa upa pen ah pat suakte 
cha upa pen le, suangkul ah mat ah umpa chapa upa pen tiang in le gancha chal chiat hinna 
chuh khatcha le hiatmil um lo in a la ta’i. Zia zan chuh mithi suun ah kana thawm in Aigupta- 
te chung in a um ta’i. 

Apet pet ah chun, Pharo’n, Mosi leh Aaron chuh ko in, kintak ah Aiguptapawt san ah chia 
ding in thu a pia ta’ i. Aigupta mipite chun le nangu lawipi hih la um umu a hi leh keiu thi gam 
di ka hiu ti in a dawt zo siau chuh it lo hial in a pia tau hi. Chuleh, pawt dawk ah chiamang 
kin ding in a naw tau hi. Zia hun hih ngak ah a lah um, Israel chate hin a van khel khawmteu 
leh amau nei sau zosia chuleh a ganchateu, ui leh ak natiang tawh Ramases ah kipat Sukot 
tung ding in a kipan dawk tau hi. Zia ni tiang ah Israelte Aigupta ah a la umnau chuh kum 
430 a ting ta a hi. Pathian malzawlna leh hepina ziak ah kipak etsakna ding in Israelte chun 
a cha piang zo siau chuh Pathian 
kiang ah piakdaw di ti hih a la 
chiapiu hi. Mi bep hilo in, gancha 
haw ah pat a piang masa zosia chuh 
Pathian kiang ah halmang kithawina 
ah lat di ti hih a thil tupu a hi. A 
vainung lam in a ganchateu, a pa 
cha lutil haw chuh Pathian kiang ah 
halmang kithawina’n a lan seku hi. 

A chapa piang masateu chuh le a 
lan kit seku hi. Aigupta nusia ah a 
hung pawtu ah hin haksatna tuaklo 
ahipuau in, amau haw chuhpawsal 
mai mai le nuai guk a tingu hi. Amau 
haw zi leh chate chiat a gancha zo 
siau tawh le a hiu hi. A thei chan ah 
chia hat a nawp ziaku in sun leh zan 
tilo in a chia zelu hi. Zia bang lawm 
ah tarn mipite chuh, sun ah sum ding leh zan ah mei in a pui zel hi. 

Pathian in a thil hitheina suklat kitna ding in a lung gel a hun sang piak a hi. Ama 
ngei in pha a sa’h a lah pawtdaw sak Israel chate chuh a guk ah tai dawk a hiu ti’n va del 
ah va mat kit ding a hi ti in a sepaite chuh gal dona van ah kisa ding in thupiak a nei kit ta’i. 
Aigupta sepaite’n a hun delu ah chun tuipi san pam ah um 

Israel-te chun a mu phatu’n kithi gam tei ding a hi ta’i ti in a lau ma ma ziang tau hi. Amau 
chu Mosi chung in a lungna tau hi. Pathian a ginchak zaw lo ziaku ah chun Mosi le ah 
chungu in a lung a na ta’i. A hi’n lah amau haw a hin theina dingu lam hil ding in Pathian 
kiang in a dawn ta’i. Ahi’n, a tiangkhut mawng ah chun Tuipi chu a vak sukkhak a hi leh thil 
lamdang tak khat a hung um ta’i. Amau pui ah a lah um zing sum ding leh mei chuh amau 



nung lam in a um ta’i. 

Zia chuh Israel mipite leh Aiguptate kikal ah dai phatak in a pang ta’i. Israel-te chuh 
a hiu leh a malamu vak in a pui zel hi. Zia pet ah chun Mosi chun Tuipisan chung ah a khut 
a zak leh hiat khawllo in sualam ah pat in thigua a hung hang pan ta’i. Zan khawvak kei in 
thigua chuh a hang zing ah, a hi leh danglam tak mai in tuipi chuh a lailung tak in a hung 
kikhenzak ta’n, keng ah chiana ding lampi a hung um in, a pam gel chuh chiana ding lampi 
hung um in a pam gel chu tui dai sang tak a suak ta’i. Israel mipi zosia chuh tuipi kiphelsuana 
lampi ahchun a galkai tau hi. Amau hun del Aigupta keng sepaite chuh zia tuibang chuh 
hung kek in a lengu in a thigam tau hi. 

Gentheina tamtak thuak pum ah a chia zelu leh thalek gam keu a hung tunu in mipi chu 
dangchak in a um tau hi. Mara kiti mun khat ah chun tui pawtna khat a um ah a hi’ n lah zia 
tui chuh a kha ma ma ziang hi. Mihingte dawnthei di gual a hi pua hi. Mi zosia chun 
dangchak ah kithi gam ding a hi ta’ i, ti ah a hung kiko phatu ah chun Pathian kithuapina zal 
in Mosi chun thing khut khat a la’h zia chuh tui lak ah a selut 

leh a tui chuh a kha ta pua’h mipite chun a dawnu in, a dangchaku chuh a pha ta’i. Chuti 
gual ah chuh a hung zelu leh Sinai thalek a hung tun phatu in nek di nei lo in gilkial in a hung 
um kit tau hi. Israelte kiphin chuh thuak zo lo in Mosi le Pathian kiang ah a lampi siampiak 
ding in a dawn kit ta’i. 

Ama thil dawt chuh Pathian in a ngaisak piak ta’h. Ni a hung turn phat ah chun vamim hawn 
khat a hung lengu in, amau umna ah chun a hung chu tau hi. A zingkal kit ah chun Mana kiti 
vaithum gual nekthei chi khat amau umna zosia ah chun a hung um kit ta’i. Ni khat sung nek 
di bep luak thei a hi. Sabbath ni chuh naseplo ni a hi. Sabbath ni a hi di tak leh chuh luak 
khawl thei a hi. Zia nekthei haw ne ah a chia zelu leh Rephidim kitina mun chuh a hung tung 
tau hi. Zia tak mun ah chun le tui mulo in a hung umkit tau hi. Pathian in Mosi mangcha’n 
Sinai tang ah suang lianpi khat chuh a tiangkhut ah a sut leh tui hung pawt in mipite dangchakna 
chuh a supha ta hi. Aban a chia zelnau ah chun lampi ah Amelekte’n amau chuh a lah do 
tau hi. 

Amau haw sang ah chun a tarn zaw ma mau hi. Pathian kithuapina zal in Mosi chun a khut 
a zak laisia gal chuh Israelte’n a zo zelu hi. Ahi’nlah, hun sawt tak sung ban zak chu haksa 
a hi ziak in Mosi’n a ban a zak lo tak Jeh Israelte’n a zo ngai lou a hi. Chuti phat ah chun 
Aaron leh Levi a hungu in, suang khat a hun lau ah Mosi chuh a kichut saku in, a khut lang 
khat gel in a dawp piak gel tau hi. Chuti chun. gal chuh amau in a zo tau hi. 

Israelte Aigupta ah kipat a hung pawt niu ah pat i sim leh a tha thumna ni masa pen ah Sinai 
tang chuh hung tung a hiu hi. Zia laitak mun ah chun Mosi tawh Pathian a kimu tuau hi. 
Pathian in sumpi in a melmate lak ah a latsak hi. A hi’n, mipi dang zosia chuh tang bul in a 
umsak hi. Tang chung ah a kaldaw dingu chuh a phal pua’i. Van git mangcha’n meikuang 
leh meikhu lak ah hung kum in Sinai tang chung a pat in Mosi chuh a ko to a hi. Tangvum 
a tun phat ah chun thil git dang la hiat masiau tang chung ah la hung kaldaw lo dingu a hi ti’n 
thupiak khau tak mai pia in, Aaron hun ko to ding in Pathian in Mosi chuh a hiatsak hi. Zia 
ni ah chun Pathian in Mosi kiang in zia mun ah chun Israelte chia ding dan a mat tei tei dingu 
chuh a lah pia’i. Zia lak ah chun ‘Thusawm Piak’ ti ah a lah kihiate chuh a min a thang ma 
ma hi. Thusawm piakte chuh a hi leh, - La nu leh pa za in, tual that ki’n, a diklo a phalo, 
umchan thanghuai in um ki’n, gucha ki’n, di kl o tak in mi hek ki in; la invengte hepi in, 
awtcha ki’ n tite hih a hi. Thupiak zosia hih mi zosia in la mat dingu a hi. 

DAWTNA- 

1. Pharo bang ziak ah lsraelte a ginmaw a h’em? 

2. Mosi hinna abangti hung kihukdaw a h’em? 

3. Zippora kua a h’em? Ama in pawsal bang gual ah a kimu a h’em? 

4. Israel-te thalek ah bang ding ah chia nuam a hiu em? 

5. Mosi in Pharo kiang ah thilmak a bawl haw kha bang bang a h’ em? 

6. Bang thilmak a bawl leh Pharo’n lsraelte Aigupta nusia ah pawtthei a hiu em? 

7. lsraelte a hung zammangu ah khan bang in lampi a mapui em? 

8. Tuipisan ah thiltung haw khah bang bang a h’em? 

9. Nek di a nei lo phatu khan lsraelte Pathian in bang bang in a vak em? 

10. Zia tuanthu ah pat thu sawmpiak lak ah panga hun gen tia? 


THUMAL KHENKHAT HILCHETNA 


Israel 

Hebrai 

Thalek gam 

Nileluipi 

Dawithiam 

Tuipisan 

Kigal nungchawn 
Suakleh sal 


Pathian namtelte 

Abraham, Isak leh Jacob suante 

Thing, hampa, lohing leh tui umlona gamkeu leh sa. 

Egypt (Aigupta) gam ah luang luipi. 

Thitha kithuapina manga thilmak bawlthei 

Sim suaAfricaleh Arabia kikala um Suize canal in Mediteri- 

nean tuipi tawh azawp mat tuipi. 

Gal kidona ah a zawn zawk ziak ah nunglam ah kitawl. 

Mi na seppiak ah nek di kihawlte leh mi khutnuai ah umte. 

ZILLAI -10 

TUILIAN LAK AH 


(Zia tuanthu hih minthang tak mai Malay lam Akaji Shibsagar Pillai in a zik ah pat 
kiziak dawk kit a hi. Tuikhang tuilet hun khat ah a pu a ding ah ginum uicha khat in haksatna 
a tuakte zia tuanthu ah hin a kilang hi. Pautheilo leule ganchate hin le lunggel a neiu hi. Chuh 
leh amau chuh eiu ei hiat sak a hi.) 

Chennapparatante khuacha chuleh zia kimvel ah tuchung tui let/tuikhan hih tizat um 
tak a hi. Mun zosia tui a val ziang bep hilo in, in tam tak, zubi kung tamtak a lek themkhat 
khat a kimu bep hi. Amin a chawm lam ah gen in, Chenan khawchate biakin chuh mun 
sang pen pen tel dawk ah a saku a hi. A hi’ n lah a hou milim gawl tiang chuh tui sung ah um 
a hi. Biakin sawng khatna mai mai ah chun le chapang haw tawh sim in mi zathum leh 
sawmnga leh guk a umu hi. Zia ban ah chun uicha, mengcha, akcha leh kelcha haw nasan 
le a umu hi. Kuama a husa talua a um puau hi. Mi dang tam tak le, a inu a lah nusia in, mun 
gamla tuilet Iona mun in a zamu hi. Mi hausate’n vang a in veng ding mi kawi malam le a 
umu hi. In veng ding ah umte chun kuang pakhat bang a nei khaku leh chuh mi vang pha tak 
ahiuhi. 

Chennan in le a pu in a ngak piak a hi. Ama ngawn a’i pua’i - a zi, a chate pali, a 
uicha leh a mengchate haw le a hiu hi. Lungthim thiam ziak in a inchung lam ah chun zubi 
nate mangcha in themkhat hih tui hung khan lim lai ah chun a lah siam man a hi. A hi’ n lah tu 
chuh tui hung ban zel in, a buk chung chuh le, a hun chup tak ziak in, khup tiang tiang tui a 
kidia in, a khawsa tau hi. Tuilet ah hin chuh ama’n a ven pawl lawmte leh nachang kung 
dangte chuh mang zo lehle khawk a sa tapua’i. Hinna hih a kihuk daw po leh a ti tahi. 

Zia ziak ah chun a umna inbang mun khat chuh mi khat kithawlna di kham hih 
haksa tak in a phe vang ta’i. A hawm kal ah chun a lu thadawk in a vak et leh sim lam zuan 
ah hung kitawl kuang khat hih a vak mu ta’i. Chennan in a aw nei sun sua in a vak ko leh a 
hun hiau ah amau kianglam in a hun tawllut tau hi. Zia kuang ah chun Chennan-te sunghaw 
chuh a chuang tau hi. Mengcha chuh le kuang chung ah chun a chawm dawk ta’i. Ahi’n 
lah, insung gim haw chuh nak vel ah a um kal in uicha chu a lah kaldawk man ta pua’i. 
Tumlam kai ah pat Kun Hepan kitipa khat in 

kei le ei hung panpiu in ti ah a hung kiko a hiat phatu ah chun kuang chuh a tawlmang kit tau 
hi. 

Uicha chuh inchung lam ah a hung kaldaw kit phat in kuang chuh a vak mu pha chiau chiau 
bepu hi. Uicha chun zia chuh a mu phat ah chun beidawng tak in a hung ham luai luai hi. A 
hi’ n lah, kuama in a hiat piak ta puau hi. A ham git chuh a hiat phatu in, ukeng pakhat chuh 
lauthawng talua in tuilak ah chun a hung chawmtha ta’i. Zia husa chun uicha chuh a lau be 
sak hi. Chawmkhat zo in gilkial ma ma ziang uicha chun a nek di a hun hawl vel ah. Ukeng 
dang khat hih a va nak leh a zun che khum malam in tuilak ah chun a chawpthak san kit leh 
ama le a kichiphit hial a hi. Gua le a hung zuk be zel hi. Uicha chun haksatna thuak in a um 
zel hi. A pupa Chennan a hi leh Amblapuj a khawpi tung in nuam takcha’ n a kichawl ta hi. 

Zan ah chun awleh khat hih bangma khawksak nei lo kei ah hung kizap chuh a mu 
phet in uicha chuh lau talua in a mei a malpi kal ah zep lut in a ham ta’i. Ama beidawn aw 
chuh a hiat phatu in, mun gamla ah umte chun ama chuh a lung gimpi ma mau hi. Zia zan ah, 
a ning khat ah chun mi khat hin Ramjan tuanthu ngaitak in a hun sim hi. Ama lekha sim git 
chuh uicha chun chawmkhat a vak ngaitha hi. Ahi’n zia chuh a ngai ah le a gilkial chuh a 
phat chuamlo ziak ah chun a ka ngai in a kap kit ta’i. Sangaten an a ne zelu in, ukeng 

khenkhat lei ah chawm velu in a 
kihelu hi. Ti ngaina hialo uicha chun 
amau lam nga’n a ham hi. A zing 
tiang in le a ngai ngai in a umna 
dinmun a kisang diak pua’i. Mun 
zosia chuh kihei in meikhutna a um 
khak leh ti ’ n a en vel vel hi. A ziak 
chuh mei kllutna a kimu ngei ngei 
leh nek ding kimu di a hi ti hih a gel 
a hi. Ti ngaina a um tak lo ziak in a 
malam keng ah thosi chu haw chuh 
man in a ne sek hi. A nungzang lam 
ah thosi um haw chuh a muk in a nawmang sek hi. Zia pet ah chun gua’n a lah lia zing nisa 
chuh hung sa dawk chuh awi in uicha chuh sawt deu tak a lah um ta’i. A hung khatlaw phat 
in sa thisa tui In a hun tawte chuh a hun mu ta’i. Kuang khat le gamla deu ah pat hung kitawl 
a mu’i. Kinepna nei kawm in uicha chun a mei a pek lem lem hi. Ahi’n lah, zubi kungte lak 
ah kitawllut in mu phak a hi ta pua’i. Uicha mit ah pat kimu kinepna bei ah a um mei chuh 
suangte nasan le tui zo khawp leh a kilawm hi. 

Zia pet ah chun nik sa bu khat hih tui in a hun tawk suk ah, in ah chun chawmkhat 
a hung kitang malam hi. Zia chuh nekthei a hi khak leh ti in a gim a vak nak leh uicha muk 
chuh niksa tam tak in tuam in a pet tau hi. Na sa ma ma in uicha chuh a peng luai luai ziang 
hi. Sun, a hung hi ta’i. Pawsal pani hih kuang hun tawl in in chuh a hun nai tau hi. Amau haw 
chuh a mu in uicha chuh gen theilo khawp in a kipak ta hi. Amau haw kiang ah chun ei 
panpiu in a ti ta’ i. A hi’ n lah pau kihia tua lo a hiu hi. Kisum zo talo in a keng malamte ni 
chun tui a hun pal pan ta’ i. Amaute ni chun uicha a um hi ti in a kuangu chuh a tawlmang kit 
tau hi. Ti di dan hia lo in uicha chuh thasia tak in inchung lam ah chun a kalto kit ta’ i. Ama 
umchan chuh mihingte hih chuh taksan um khatle a um puau ti dan a hi. Inchung lam ah bel 
sung ah tui kitung khat um a lei in a va liak zap zap hi. Chuh leh, van lam ah vacha leng suk 
leng to haw chuh a en hi. Zia pet tak ah chun gul khat hih insung ah hung vak lut chuh a mu 
in ngak in deldaw tei a gaw ta’i. Ahi’nlah, a gil kial tawh a kithi ziang diam ti lauthawng ah 
a um ziak ah chun a lung hansanna a hung tawm tiat tiat ta’i. 

Zan ah chun thigua tawh kithua gua a hung kibut thak thaw pan ta’i. Awle sau tak khat hih 
tui lak ah chun a hung pawt dawk hi. Khawitak lam a hi le hiatlo akcha hawn khat ham git 
le a hun hia kit hi. Chawmkhat zo ah chun gucha pani hin a pawl kawiu tawh a nachangu gu 
ding ah kuang a hun tawllutu chuh a mu ta’i. Uicha chun naga guk gua ah atpa chuh lungna 
tak in a baw ta’i. Zia mipa chuh le lau taluan tui lak in a khialut ta’i. A tawp ah chun lungna 
tak kawm in a nagau leh a pawl 
kawiu chuh kuang dim set ah 
kawi in a siam tau hi. Zia bep 
chuh le hilo in, uicha chuh le 
zillai khat hil malam gua in 
inchung ah chun a kaldawk ta 
hi. 

Gilkial dangchak 
thuak leh ngawnchang ah 
thawmhau tak ah um uicha 
kiang ah a thil bawl chuh ama 
cho mawng mawng a hi chuh 
a kilang hi. Zia ziak ah chun uicha chuh chawm in ziapa san ah pat a phe neukhat a pet tha 
ta’i. Natna thuak gim ma ma aw ah kikap in uicha chuh a keng khat ah pek malam in tui lak 
ah chun a chawmtha ta’i. Ama kitawnpipa chun a khut ah kuang zapna mawl ah chun uicha 
pangche chuh a vak zep hi. Uicha chuh na sa in khatvei a vak ham zaw ah chun thipbek in 
a um ta’ i. A lelam ah uicha in a pepa chuh a pena na sa in kuang sung ah 

chun a na taluai ti in akichawm chawmhi. Ama a kik o akisan git chuh mite’n thil gu ding 
ah chia a hiu, a hiat khak diu chuh a hung lau tau hi. Chuh ti chun a lawipa chuh thip hiat hiat 
ding ah hil in kuang chuh hat tak in a tawlmang ta hi. 

Zankhang laitak ah chun tui in bawng thi khat a hun taw a mu in uicha chuh a hung 
pil vut ziang hi. Ama zia saluang chuh haksa tak ah ngaitua in a kailut ah, a phe haw chuh 
kiat tha’n a ne pan ta’i. Zia gual an tui tak hih ngak ah an ngawl hi leh kilawm tak in a ne ta 
hi. Ahi in lah, zia pet tak ah chun husa ngai tak mai khat pum in uicha chuh tuilak in kaithak 
in a um ta hi. Ama chuh a hung pawtdawk kit ta pua;i. Hun sawt kikal bek lo ah chun tui in 
a chung tiang a chup tak in chuh le a kipuk ta hi. Uicha in a pu a ngaina, gin um tak ah a um 
chuh a mu in In chu le ama lawi ding ah a lah um zing chuh a kichai ta hi. 

Tui a hung kiam deu phat ah chun Chennan in zia mun ah chun a uicha hawl ah a 
hung ah, uiti, inti a lah um ta pua hi. Thingbul khat ah chun a bil le um talo savuna vamuta 
hi. Zia chuh a mu ah chun ama ui kha a hi ti nasan le a hia thei ta pua hi. 


-DAWTNA- 


1. Chennapprai in bang a ti leh a in nusia ah chiamang a h’ em?. 

2. Uicha chuh bang ti dan ah changkhatpu a la hi a h’em? 

3. Bang a h’em uicha in nekthei hi ding ah a ginchak khah? Zia ah pat khah bang a suak 
em? 

4. Gul a hung lut ah khah a hansanna bang gual in a bei em? 

5. Bang ziak ah uicha khan mi banpuam khat a pe piak a hi em? 

6. Uicha in a pepa khah a lawipa in bang a ti ah thip bekcha ah um ding ah a hil a hi em? 

7. Uicha khah bang ti thi a hi ta khah gen in? 

8. Chennapprai a hung kilekit ah khan bang bang a tuak kha em? 


THU MAL KHENKHAT LENA 


1. Naga 

2. kiting 

3. Lei bang 

4. Pawlkisialawm 

5. Kuaksung 

6. Kimuviatviat 

7. Nat ham 


- Nachang ga 

- Inchung zum a sanna pen pen 

- Inbang ah kimang leibuan ah kizut 

- Gancha nek ding ah kikawi khawm pawl lawm 

- Leitual ah kuak neu cha um 

- Gamla taka thil um kimu chian manglo 

- Natna thuak gim ah ham. 


